**ข้อสอบ Comprehensive OSCE (Clinical Skills)**

**ใช้สอบวันที่ 19 ธันวาคม 2564**

**ผู้ออกข้อสอบ**

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติ วินิจฉัยโรค และให้คำแนะนำผู้ป่วย

**วัตถุประสงค์ตามเกณฑ์แพทยสภา 2555**: ข.หมวดที่ 2 ข้อ 2.3.16.1 กลุ่มที่ 2

**ประเภทพฤติกรรมทางคลินิก** History taking + Physical examination + Diagnosis

**ระยะเวลาที่ใช้สอบ**  10 นาที

**คะแนนเต็ม**  100 คะแนน **เกณฑ์ผ่าน** 56 คะแนน

**การแก้ไขปรับปรุง** ครั้งที่ 1 วันที่ 1 ตุลาคม 2564

**อุปกรณ์และบุคลากร**

1. แบบประเมินพฤติกรรม (Checklist)
2. มารดาจำลอง อายุ 20-35 ปี 1 คน
3. ผลการตรวจร่างกายและผลตรวจทางห้องปฏิบัติการ (อยู่ที่ผู้คุมสอบ)
4. Alcohol gel
5. โต๊ะ 1 ตัว เก้าอี้ 3 ตัว
6. แผ่นพลาสติกรองเขียนแบบประเมิน
7. แผ่นโจทย์และคำสั่งปฏิบัติ

**โจทย์**

ด.ญ.ปิ่น แก้วใจ อายุ 6 เดือน มารดาพามาตรวจด้วยอาการไข้มา 3 วัน

**คำสั่งปฏิบัติ**

1. ให้ซักประวัติ **(เมื่อซักประวัติเสร็จแล้ว ให้แจ้งผู้คุมสอบเพื่อขอผลการตรวจร่างกาย)**
2. สรุปปัญหาที่สำคัญของผู้ป่วยรายนี้ (Problem list) ให้ผู้คุมสอบทราบ
3. ให้ส่งตรวจทางห้องปฏิบัติการ 6 อย่าง และแปลผลการตรวจ
4. ให้แจ้งการวินิจฉัยแก่ผู้คุมสอบพร้อมบอกแนวทางการรักษาเบื้องต้น

(100 คะแนน)

**\*\* เอกสารลับ ห้ามเปิดเผย และห้ามเปิดเผยตนเองว่ารับบทผู้ป่วยจำลองในการสอบนี้ \*\***

**กรุณาปิดโทรศัพท์มือถือ และงดรับโทรศัพท์ระหว่างการสอบ**

**บทผู้ป่วยจำลอง**

**สถานการณ์ :** ท่านสวมบทบาทเป็นมารดาจำลองของบุตรหญิงอายุ 6 เดือน พาบุตรมาพบแพทย์ด้วยเรื่องไข้มา 3 วัน ขณะนี้รอแพทย์มาตรวจรักษา

**การแต่งกาย :** ปกติ

**สีหน้าท่าทาง :** ปกติ

**ข้อมูลทั่วไป :** เมื่อถูกซักถามสิ่งต่อไปนี้ ขอให้มารดาจำลองตอบดังนี้

1. ชื่อ-นามสกุล ของมารดาจำลอง ให้ตอบตามความเป็นจริง
2. มารดาจำลอง ตอบอายุตามความเป็นจริง เป็นแม่บ้าน
3. บิดา (สามี) อายุเท่ากับมารดาจำลอง ทำอาชีพพนักงานบริษัท
4. บุตรสาวชื่อ ด.ญ.ปิ่น แก้วใจ อายุ 6 เดือน เป็นลูกคนแรก
5. ไม่มีประวัติคนในครอบครัวเจ็บป่วยในช่วงนี้

**ข้อมูลที่เกี่ยวข้องกับการเจ็บป่วยของ ด.ญ.ปิ่น แก้วใจ**

1. ประวัติปัจจุบัน

* ผู้ป่วยมีไข้สูง 3 วันก่อนมาโรงพยาบาล วัดไข้โดยใช้ปรอท วัดที่รักแร้ได้

38-39 องศาเซลเซียส ไข้เป็น ๆ หาย ๆ ตลอดทั้งวัน ไม่มีหนาวสั่น

* ผู้ป่วยได้รับยาลดไข้พาราเซตามอลชนิดหยอด 0.6 ซีซี ทุก 4 ชั่วโมงร่วมกับการเช็ดตัวลดไข้ หลังเช็ดตัวไข้ลดลง แต่หมดฤทธิ์ยาก็มีไข้ขึ้นมาอีก ได้ยาพาราเซตามอลครั้งสุดท้าย 4 ชั่วโมงก่อนมาโรงพยาบาล
* ผู้ป่วยขับถ่ายเป็นปกติ
* ผู้ป่วยไม่ไอ ไม่มีน้ำมูก ไม่เหนื่อย ไม่มีผื่น ไม่มีอาการตาแดงปากแดง   
  ไม่งอแงผิดปกติเวลาปัสสาวะ ไม่มีอาการชัก
* ผู้ป่วยดูดนมได้แต่ลดลง ดูดครั้งละ 10-15 นาที ทุก 4-5 ชั่วโมง มีอาการอาเจียนหลังกินนม 1 ครั้งเช้านี้ เป็นลักษณะนมเก่า/นมที่กิน งอแงมากกว่าปกติเล็กน้อยเวลามีไข้ ไม่ซึม
* นอกจากยาพาราเซตามอล ไม่ได้ให้ยาอื่น และไม่ได้พาผู้ป่วยไปพบแพทย์ก่อนมาโรงพยาบาลวันนี้
* ปัสสาวะครั้งสุดท้าย 3 ชั่วโมงก่อนมาโรงพยาบาล ไม่ได้สังเกตสีปัสสาวะ
* ถ่ายอุจจาระ วันละ 1-2 ครั้ง

1. ประวัติอดีต

* บุตรคนแรก ขณะตั้งครรภ์สุขภาพแข็งแรง ฝากครรภ์ปกติ ผลตรวจเลือดปกติ
* คลอดครบกำหนดอายุครรภ์ 38 สัปดาห์ด้วยวิธีธรรมชาติ
* น้ำหนักแรกเกิด 3,000 กรัม นอนโรงพยาบาล 3 วัน
* ก่อนกลับบ้าน (อายุ 3 วัน) ไม่มีอาการเจ็บป่วยหลังเกิด
* ได้รับวัคซีนตามนัดทุกครั้ง ไม่ได้ซื้อวัคซีนเสริม
* ไม่เคยมีอาการเจ็บป่วยก่อนหน้านี้
* ไม่มีโรคประจำตัว
* ผู้ป่วยกินแต่นมมารดาอย่างเดียว ยังไม่เคยกินนมผสมหรืออาหารอื่น ๆ ปกติดูดนมทุก 4-5 ชั่วโมง ครั้งละ 20-30 นาที
* พัฒนาการก่อนหน้านี้ คว่ำได้ คว้าของได้ ส่งเสียงอืออา หัวเราะได้ เริ่มจำบิดามารดาได้ งอแงเวลาเจอคนแปลกหน้า

1. ประวัติครอบครัว

* ไม่มีคนในครอบครัวหรือคนแถว ๆ บ้านมีไข้หรือเจ็บป่วยไม่สบายในช่วงนี้
* อยู่ด้วยกัน 3 คน ประกอบด้วยบิดา มารดา และตัวผู้ป่วย โดยมารดาเป็นผู้ดูแลผู้ป่วยที่บ้านเป็นหลัก
* ไม่มีโรคระบาดในชุมชนในระยะนี้

1. ถ้าถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”

**บทมารดาจำลองต้องปฏิบัติขณะซักประวัติและตรวจร่างกาย**

1. ถ้าผู้เข้าสอบถามลักษณะไข้และอาการร่วมกับไข้ ให้มารดาจำลองถามกลับไปว่า ”ไม่เข้าใจคำถาม ขอให้ยกตัวอย่าง”
2. ถ้าถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”

**คำสั่งสำหรับผู้สังเกตพฤติกรรมนักศึกษา (ผู้ประเมิน)**

* โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้
* **\*\*เนื่องจากการสอบข้อนี้ ผู้คุมสอบต้องมีการให้ข้อมูลแก่ผู้เข้าสอบเป็นระยะ ดังแสดงใน checklist ขอความกรุณาผู้คุมสอบทำความเข้าใจและให้ข้อมูลแก่ผู้เข้าสอบในช่วงเวลาที่เหมาะสมตามขั้นตอนที่ระบุไว้ในแบบประเมิน**
* ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ
* นับแบบประเมินว่ามีจำนวนครบตามจำนวนผู้เข้าสอบ
* เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า **กรุณาติดทั้ง 2 หน้า** (ทวงสติ๊กเกอร์จากผู้เข้าสอบหากลืมยื่นให้)
* ไม่พูดหรือให้คำแนะนำใด ๆ แก่ผู้เข้าสอบระหว่างการสอบ
* กรุณาปิดโทรศัพท์มือถือ และงดรับโทรศัพท์ระหว่างการสอบ
* ในการสอบแต่ละข้อที่ใช้เวลา 10 นาที จะมีเสียงกริ่ง 2 ครั้ง กริ่งแรกจะดังสั้น ๆ เมื่อเวลาผ่านไปแล้ว 9 นาที เป็นเสียงกริ่งที่เตือนผู้เข้าสอบให้ตอบ หรือผู้คุมสอบให้ถามถึงการวินิจฉัยโรคหรือคำตอบที่อยู่ในคำสั่งปฏิบัติ กริ่งที่สองจะดังยาวเมื่อเวลาผ่านไป 10 นาที เป็นกริ่งที่ผู้เข้าสอบจะต้องเปลี่ยนสถานีสอบ
* เมื่อเสียงกริ่งหมดเวลา 10 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง
* หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน
* ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน
* เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ
* กรุณาอย่าแก้ไข checklist ในขณะสอบ หากมีข้อคิดเห็นเพิ่มเติมโปรดเขียนลงใน checklist
* หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน
* ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย

**ติด Sticker หมายเลขผู้สอบ**

**แผ่นที่ 1**