**ข้อสอบ Comprehensive OSCE (Clinical Skills)**

**ใช้สอบวันที่ 15 ธันวาคม 2567**

**ผู้ออกข้อสอบ**

**วันที่ออกข้อสอบ** 4 ตุลาคม 2567

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติ แจ้งผลการตรวจร่างกาย และให้คำแนะนำเกี่ยวกับการให้วัคซีนและการดูแลสุขภาพเด็กโดยรวม (CHC atage 9 months and anemia)

**วัตถุประสงค์ตามเกณฑ์แพทยสภา 2555**: ข.หมวดที่ 1 ข้อ 1.3.2.7

**ประเภทพฤติกรรมทางคลินิก** History Taking + Physical examination (แปลผล) +   
Patient Education

**ระยะเวลาที่ใช้สอบ** 10นาที

**คะแนนเต็ม** 100 คะแนน **เกณฑ์ผ่าน**  51 คะแนน

**การแก้ไขปรับปรุง** ครั้งที่ 1 วันที่ 10 ตุลาคม 2567

**อุปกรณ์และบุคลากร**

1. แบบประเมินพฤติกรรม (Checklist)
2. มารดาจำลอง อายุ 20-35 ปี 1 คน
3. ผลการตรวจร่างกาย (อยู่ที่ผู้คุมสอบ)
4. ผลการตรวจเลือด (อยู่ที่ผู้คุมสอบ)
5. โต๊ะ 1 ตัว เก้าอี้ 3 ตัว
6. แผ่นพลาสติกรองเขียนแบบประเมิน
7. แผ่นโจทย์และคำสั่งปฏิบัติ

**โจทย์**

ด.ญ.ดาว สกาวใจ อายุ 9 เดือน มารดาพามารับวัคซีน MMR ตามนัด เด็กสบายดี

**คำสั่ง**

1. จงซักประวัติ **(เมื่อซักประวัติเสร็จแล้วให้แจ้งผู้คุมสอบว่าไม่ต้องการซักประวัติเพิ่มเติมแล้วเพื่อขอผลตรวจร่างกาย)**
2. จงแปลผลการตรวจร่างกายและผลการตรวจคัดกรอง และแจ้งผล**แก่มารดา**
3. จงให้คำแนะนำเกี่ยวกับการให้วัคซีนและการดูแลสุขภาพเด็กโดยรวม

(100 คะแนน)

**ผลการตรวจร่างกายของ ด.ญ.ดาว สกาวใจ อายุ 9 เดือน**

Vital signs: BT 36.7 oC, others within normal limit for age

GA: an active female infant, no dysmorphic feature, weight 8.2 kg (P50), length 70 cm (P50), OFC 44 cm (P50)

HEENT: no pale conjunctivae, no icteric sclerae, Anterior fontanelle 1X1 cm, Posterior fontanelle closed, normal red reflex both eyes

Heart: regular rhythm, no murmur, normal S1 and S2

Chest and lungs: clear and equal breath sound both lungs, no retraction

Abdomen: soft, liver and spleen not palpable, no mass, no umbilical hernia

Extremities: no deformity, no edema

External genitalia: normal female genitalia

**ผลการตรวจเลือดของ ด.ญ.ดาว สกาวใจ อายุ 9 เดือน**

▪ Hb 10 g/dL, Hct 30%

**\*\* เอกสารลับ ห้ามเปิดเผย และห้ามเปิดเผยตนเองว่ารับบทผู้ป่วยจำลองในการสอบนี้ \*\***

**กรุณาปิดโทรศัพท์มือถือ และงดรับโทรศัพท์ระหว่างการสอบ**

**บทผู้ป่วยจำลอง**

**สถานการณ์:** ท่านสวมบทบาทเป็นมารดาจำลองของบุตรสาวอายุ 9 เดือน พาบุตรมารับวัคซีนตามนัด รอแพทย์มาทำการตรวจรักษา

**การแต่งกาย:** ปกติ

**สีหน้าท่าทาง:** ปกติ

**ข้อมูลทั่วไป:** เมื่อถูกซักถามสิ่งต่อไปนี้ ขอให้มารดาจำลองตอบดังนี้

1. ชื่อ-นามสกุล ให้ตอบตามความเป็นจริง
2. มารดาจำลองอายุ 25 ปี ทำงานบริษัท สามีอายุ 30 ปี ทำอาชีพครู มีย่ามาช่วยเลี้ยงบุตรตอนกลางวัน
3. บุตรสาว ชื่อ ด.ญ.ดาว สกาวใจ อายุ 9 เดือน เป็นลูกคนแรก
4. อยู่บ้านชั้นเดียว แถวชานเมือง ในบ้านมีเปลที่มีรั้วกันสี่ด้าน โดยบุตรนอน  
   บนเปลและบนพื้นที่ปูด้วยผ้าห่มสลับกัน

**ข้อมูลที่เกี่ยวข้องกับการเจ็บป่วยของ ด.ญ.ดาว สกาวใจ**

1. ด.ญ.ดาว สกาวใจ อายุ 9 เดือน มารดาพามารับวัคซีนตามนัด
2. วันนี้สบายดี ไม่มีไข้
3. ระหว่างฝากครรภ์มารดาสุขภาพแข็งแรงดี ไม่มีโรคประจำตัว ไม่ได้กินยาอื่นนอกจากวิตามินที่แพทย์สั่ง
4. มารดาคลอดครบกำหนดด้วยวิธีธรรมชาติ น้ำหนักแรกเกิด 3,000 กรัม หลังเกิดนอนโรงพยาบาล 3 วัน ไม่มีภาวะแทรกซ้อนหลังเกิด
5. หลังออกจากโรงพยาบาลตอนแรกเกิดไม่มีอาการผิดปกติ
6. เป็นลูกคนแรก แข็งแรงดี ปัจจุบันกินนมแม่ทุก 6-8 ชั่วโมง ครั้งละ 6 ออนซ์ (นมแม่บีบเก็บไว้) และกินนมแม่จากเต้านม 1 มื้อตอนกลางคืน กินอาหารเสริม 2 มื้อ แต่กินได้มื้อละ 3-5 คำ เป็นข้าวบดกล้วย
7. เด็กดูดนมได้ดี นอนหลับกลางวัน 1 ครั้ง นาน 2 ชั่วโมง กลางคืนนอนได้นาน   
   8-10 ชั่วโมง
8. ถ่ายอุจจาระเป็นสีเหลืองวันละ 1-2 ครั้ง ปัสสาวะวันละ 5-6 ครั้ง
9. ปัจจุบันเด็กคลานได้และเริ่มเกาะยืน ส่งเสียงหม่ำ ๆ ปาปา ใช้นิ้วมือหยิบสิ่งของได้ เล๋นจ๊ะเอ๋ได้
10. ถ้าผู้เข้าสอบถามว่า
11. **“พัฒนาการเป็นอย่างไร/ ดีหรือไม่”** ให้มารดาจำลองถามว่า **“พัฒนาการตอนนี้คืออะไรบ้าง”**
12. **“เด็กสามารถทำอะไรได้บ้างแล้ว”** ให้มารดาจำลองถามว่า   
    **“คุณหมอหมายถึงอะไรบ้างคะ”**
13. ถ้าถูกซักถามนอกเหนือจากนี้ ให้ตอบว่า “ไม่มี” หรือ “ปกติ” หรือ “ไม่ทราบ”
14. ถ้าผู้เข้าสอบเปิดโอกาสให้ซักถาม หรือให้เล่าข้อมูลเพิ่มเติม ให้ตอบว่า “ไม่มี”

**บทมารดาจำลองต้องปฏิบัติหลังผู้เข้าสอบแจ้งผลการตรวจร่างกายแล้ว**

1. ถ้าผู้เข้าสอบถามว่า **“มีอะไรถามเพิ่มเติมหรือไม่”** ให้มารดาจำลองถามในเรื่องต่อไปนี้

1.1 หากผู้เข้าสอบ**ไม่ได้พูดถึงผลตรวจเลือด** ให้ถามว่า **“คุณหมอคะ ผลเลือดของน้องผิดปกติไหมคะ”**

1.2 หากผู้เข้าสอบ**พูดถึงผลเลือดแล้ว** **แต่ไม่ได้บอกว่าจะต้องทำอย่างไรต่อ** ให้ถามว่า **“คุณหมอคะ ผลเลือดแบบนี้ต้องทำอะไรต่อไหมคะ”**

**คำสั่งสำหรับผู้สังเกตพฤติกรรมนักศึกษา (ผู้ประเมิน/อาจารย์ผู้คุมสอบ)**

▪ โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้

▪ ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ

▪ นับแบบประเมินว่ามีจำนวนครบตามจำนวนผู้เข้าสอบ

▪ เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้เข้าสอบหากลืมยื่นให้)

▪ ไม่พูดหรือให้คำแนะนำใด ๆ แก่ผู้เข้าสอบระหว่างการสอบ

▪ กรุณาปิดโทรศัพท์มือถือ และงดรับโทรศัพท์ระหว่างการสอบ

▪ ในการสอบแต่ละข้อที่ใช้เวลา 10 นาที จะมีเสียงกริ่ง 2 ครั้ง กริ่งแรกจะดังสั้น ๆ เมื่อเวลาผ่านไปแล้ว 9 นาที เป็นเสียงกริ่งที่เตือนผู้เข้าสอบ กริ่งที่สองจะดังยาวเมื่อเวลาผ่านไป 10 นาที เป็นกริ่งที่ผู้เข้าสอบจะต้องเปลี่ยนสถานีสอบ

▪ เมื่อเสียงกริ่งหมดเวลา 10 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง

▪ หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน

▪ ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน

▪ เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ

▪ กรุณาอย่าแก้ไข checklist ในขณะสอบ หากมีข้อคิดเห็นเพิ่มเติมโปรดเขียนลงใน checklist

▪ หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน

▪ ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย

**ติด Sticker หมายเลขผู้สอบ**

**แผ่นที่ 1**

**แบบประเมิน “ทักษะการซักประวัติ แจ้งผลการตรวจร่างกาย และให้คำแนะนำเกี่ยวกับการให้วัคซีนและการดูแลสุขภาพเด็กโดยรวม**

**(CHC at age 9 months and screening Hb)”**

**โจทย์** ด.ญ.ดาว สกาวใจ อายุ 9 เดือน มารดาพามารับวัคซีน MMR ตามนัด เด็กสบายดี

**คำสั่งปฏิบัติ** 1. จงซักประวัติ **(เมื่อซักประวัติเสร็จแล้วให้แจ้งผู้คุมสอบว่าไม่ต้องการซักประวัติเพิ่มเติมแล้วเพื่อขอผลตรวจร่างกาย)**

1. จงแปลผลการตรวจร่างกายและผลการตรวจคัดกรอง และแจ้งผล**แก่มารดา**
2. จงให้คำแนะนำเกี่ยวกับการให้วัคซีนและการดูแลสุขภาพเด็กโดยรวม

|  | ปฏิบัติ | | ทำผิด | |
| --- | --- | --- | --- | --- |
| ขั้นตอนการประเมิน | ถูกต้อง | ถูกต้องบางส่วน | ไม่ปฏิบัติ | |
|  | สมบูรณ์ | ไม่สมบูรณ์ |
| **ส่วนที่ 1 ทักษะในการสื่อสาร (5 คะแนน)** |  |  |  | |
| 1.1 แนะนำตนเอง | 2\* |  | 0 | |
| 1.2 ถามชื่อและนามสกุลของผู้ป่วย | 3 | 1\*  ถามไม่ครบ | 0 | |
| **ส่วนที่ 2 ทักษะในการซักประวัติ (44 คะแนน)** |  |  |  | |
| 2.1 ถามอาการทั่วไปของเด็ก เช่น สบายดีหรือไม่ มีไข้หรือไม่ฯ | 5\* |  | 0 | |
| 2.2 ถามประวัติการตั้งครรภ์และการคลอด น้ำหนักแรกเกิด ภาวะแทรกซ้อนหลังเกิด | 5 | 3  ถามไม่ครบ | 0 | |
| 2.3 ถามเรื่องพัฒนาการ เช่น คลาน เกาะยืน หยิบของชิ้นเล็ก พูดเป็นคำเดี่ยวที่ไม่มีความหมาย จำพ่อแม่ได้ ชี้บอกความต้องการ | 5  ยกตัวอย่างถูก  >2 อย่าง | 3\*  ยกตัวอย่างถูก  1 อย่าง | 0 | |
| 2.4 ถามเรื่องการกินนม (กินนมแม่หรือนมผสม, ปริมาณ, ความถี่) | 5  ถาม >2 อย่าง | 3\* | 0 | |
| 2.5 ถามเรื่องอาหารเสริม/ อาหารชนิดอื่น/ น้ำ | 5\* |  | 0 | |
| 2.6 ถามเรื่องการนอนหลับของเด็ก เช่น ระยะเวลาการหลับ ตื่นบ่อยหรือไม่ | 4 |  | 0 | |
| 2.7 ถามเรื่องการขับถ่ายอุจจาระและปัสสาวะ (สี จำนวนครั้ง ปริมาณ) | 6  ถาม >2 อย่าง | 3 | 0 | |
| 2.8 ถามเรื่องผู้เลี้ยงดูและสภาพแวดล้อม | 5 | 3  ถาม 1 อย่าง | 0 | |
| 2.9 ถามเรื่องความกังวลเกี่ยวกับตัวเด็กและการเลี้ยงดูเด็ก | 4 |  | 0 | |
| **ส่วนที่ 3 แปลผลการตรวจร่างกาย (8 คะแนน)** |  |  |  | |
| **ให้ผู้คุมสอบยื่นผลการตรวจร่างกายและผลตรวจเลือดแก่ผู้เข้าสอบ** |  |  |  | |
| 3.1 แจ้งมารดาว่าผลการตรวจร่างกายปกติ | 2\* |  | 0 | |
| 3.2 แจ้งมารดาว่าการเจริญเติบโตปกติ | 2\* |  | 0 | |
| 3.3 แจ้งมารดาว่าตรวจพบภาวะซีด | 4\* |  | 0 | |
| **ส่วนที่ 4 การให้คำแนะนำแก่ผู้ป่วย (43 คะแนน)** |  |  |  | |
| 4.1 ผู้ป่วยจะได้รับวัคซีนรวมป้องกันหัด-หัดเยอรมัน-คางทูม | 3\*  ตอบถูก 3 อย่าง |  | 0 | |
| 4.2 วัคซีนให้โดยการฉีดเข้าใต้ผิวหนัง | 2 |  | 0 | |
| 4.3 หลังได้วัคซีนอาจมีไข้ได้ ภายใน 2-3 วัน และ 1 สัปดาห์หลังฉีดยา | 5 | 3\*  ไม่ระบุจำนวนวัน  หรือ ระบุผิด หรือ ไม่ครบ | 0 | |
| 4.4 หลังได้วัคซีนอาจมีผื่นได้ที่ 1 สัปดาห์หลังฉีดยา | 2 | 1\*  ไม่ระบุจำนวนวัน  หรือ ระบุผิด | 0 | |
| 4.5 หากมีไข้ให้เช็ดตัวหรือกินยาลดไข้ | 2\* |  | 0 | |
| 4.6 หากมีอาการไข้หรือผื่นไม่ดีขึ้น ให้รีบพามาโรงพยาบาลทันที | 2 |  | 0 | |
| 4.7 สามารถกินนมแม่ต่อไปได้ | 2 |  | 0 | |
| 4.8 ให้อาหารเสริมเป็น 3 มื้อต่อวัน ตอนอายุ 10-12 เดือน | 4 | 2\*  บอกไม่ครบ | 0 | |
| 4.9 แนะนำเรื่องการป้องกันอุบัติเหตุ เช่น ไม่ให้เขย่าเด็กเวลาเด็กร้องกวน, เด็กนั่ง car seat เมื่อต้องโดยสารรถยนต์, ไม่ใช้รถหัดเดิน, ใช้ฝาขวดยากันเด็กเปิดได้, เก็บยาในที่พ้นมือเด็ก เป็นต้น | 3  ≥ 3 ข้อ | 2\*  1-2 ข้อ | 0 | |
| 4.10 แนะนำส่งเสริมพัฒนาการตามวัย เช่น ให้เด็กไปอยู่ใกล้รั้วที่ช่วยเกาะยืนได้ ให้เด็กหยิบจับอาหารกินเอง อ่านนิทานให้ฟัง | 2 | 1  ยกตัวอย่าง 1 ข้อ | 0 | |
| 4.11 ผู้ป่วยมีภาวะซีดที่น่าจะเกิดจากการขาดธาตุเหล็ก | 4 | 2\*  ไม่ระบุสาเหตุของภาวะซีด | 0 | |
| 4.12 ต้องให้การรักษาด้วยยาธาตุเหล็กเป็นเวลา 3 เดือน | 2 | 1\*  บอกไม่ครบ | 0 | |
| 4.13 ให้กินอาหารที่มีธาตุเหล็กสูง และ/หรือให้กินไข่แดง เนื้อสัตว์ ตับบด ผักใบเขียว | 2\* |  | 0 | |
| 4.14 มีนัดตรวจเลือดครั้งถัดไปอีก 1 เดือน | 2\* |  | 0 | |
| 4.15 ใช้คำถามปลายเปิด ภาษากายเหมาะสม และภาษาพูดเข้าใจง่าย ไม่ใช้ศัพท์แพทย์ | 4 | 2\* | 0 | |
| 4.16 เปิดโอกาสให้ซักถาม | 2\* |  | 0 | |
| **รวมคะแนน (คะแนนเต็ม 100 คะแนน)** |  |  |  | |
| **\*เกณฑ์ผ่าน 51 คะแนน** |  |  | |  |
|  |  |  | |  |

**ติด Sticker หมายเลขผู้สอบ**

**แผ่นที่ 2**

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

❑

❑

❑

❑

❑

**ชื่อผู้ประเมิน......................................................................**