**ข้อสอบ Comprehensive OSCE (Clinical Skills)**

**ใช้สอบวันที่ 10 ธันวาคม 2563**

**ผู้ออกข้อสอบ** **วันที่ออกข้อสอบ** 31 สิงหาคม 2563

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติ แจ้งผลการตรวจร่างกาย และให้คำแนะนำเกี่ยวกับการให้วัคซีนและการดูแลสุขภาพเด็กโดยรวม (CHC atage 2 months and phimosis)

**วัตถุประสงค์ตามเกณฑ์แพทยสภา 2555** : ข.หมวดที่ 1 ข้อ 1.3.2.7

**ประเภทพฤติกรรมทางคลินิก** History Taking + Patient Education

**ระยะเวลาที่ใช้สอบ** 10นาที

**คะแนนเต็ม** 100 คะแนน **เกณฑ์ผ่าน**  52 คะแนน

**การแก้ไขปรับปรุง** ครั้งที่ 1 วันที่ 22 ตุลาคม 2563

**อุปกรณ์และบุคลากร**

1. แบบประเมินพฤติกรรม (Checklist)
2. มารดาจำลอง อายุ 25 ปี 1 คน
3. ตุ๊กตาทารก มีผ้าห่อตัว 1 ตัว
4. ผลการตรวจร่างกายและภาพอวัยวะเพศเด็กชายที่หนังหุ้มปลายไม่เปิด
5. โต๊ะ 1 ตัว เก้าอี้ 3 ตัว (เก้าอี้ผู้ป่วยจำลองให้มีที่พักแขน)
6. แผ่นพลาสติกรองเขียนแบบประเมิน
7. แผ่นโจทย์และคำสั่งปฏิบัติ

**โจทย์**

ด.ช.เอก สุขสันต์ อายุ 2 เดือน มารดาพามารับวัคซีนตามนัด EPI เด็กสบายดี

**คำสั่ง**

1. ซักประวัติ ตรวจร่างกาย และแจ้งผลแก่มารดา
2. ให้คำแนะนำเกี่ยวกับการให้วัคซีนและการดูแลสุขภาพเด็กโดยรวม

(100 คะแนน)

**บทผู้ป่วยจำลอง**

**สถานการณ์ :** ท่านสวมบทบาทเป็นมารดาจำลองของบุตรชายอายุ 2 เดือน พาบุตรมารับวัคซีนตามนัด กังวลเรื่องหนังหุ้มอวัยวะเพศชายของบุตรไม่เปิด ขณะนี้นั่งอยู่บนเก้าอี้ในห้องตรวจ รอแพทย์มาทำการตรวจรักษา

**การแต่งกาย :** ปกติ

**สีหน้าท่าทาง :** ปกติ

**ข้อมูลทั่วไป :** เมื่อถูกซักถามสิ่งต่อไปนี้ ขอให้มารดาจำลองตอบดังนี้

1. ชื่อ-นามสกุล ให้ตอบตามความเป็นจริง
2. มารดาจำลองอายุ 25 ปี เป็นแม่บ้าน สามีอายุ 31 ปี ทำอาชีพตำรวจ มีย่าของเด็กมาช่วยเลี้ยงเวลากลางวัน
3. บุตรชายชื่อ ด.ช.เอก สุขสันต์ อายุ 2 เดือน เป็นลูกคนแรก
4. อยู่บ้านจัดสรร 2 ชั้น แถวชานเมือง ในบ้านมีเปลที่มีรั้วกันสี่ด้าน โดยบุตรนอน  
   บนเปลและบนพื้นที่ปูด้วยผ้าห่มสลับกัน

**ข้อมูลที่เกี่ยวข้องกับการเจ็บป่วยของด.ช.เอก สุขสันต์**

1. ด.ช.เอก สุขสันต์ อายุ 2 เดือน มารดาพามารับวัคซีนตามนัด EPI มารดากังวลเรื่องหนังหุ้มอวัยวะเพศชายของบุตรไม่เปิด
2. วันนี้สบายดี ไม่มีไข้
3. หลังออกจากโรงพยาบาลตอนแรกเกิดไม่มีอาการผิดปกติ
4. เป็นลูกคนแรก แข็งแรงดี ปัจจุบันกินนมแม่อย่างเดียวทุก 2-3 ชั่วโมง โดยกินครั้งละ 30 นาที ไม่ได้กินอาหารเสริม
5. เด็กดูดนมได้ดี นอนหลับนานครั้งละ 2-4 ชั่วโมง
6. ถ่ายอุจจาระเป็นสีเหลืองวันละ 2-3 ครั้ง ปัสสาวะวันละ 6-7 ครั้ง ปัสสาวะพุ่งดี ไม่มีการโป่งพองที่ปลายอวัยวะเพศชายหลังปัสสาวะเสร็จ ไม่เคยติดเชื้อในทางเดินปัสสาวะ
7. ปัจจุบันเด็กเริ่มชันคอ ส่งเสียงอ้อแอ้ หันหาเสียง มองหน้ามารดาและบิดา ยิ้มให้กับคนรอบข้างได้
8. ถ้าถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”

**บทมารดาจำลองต้องปฏิบัติขณะซักประวัติและตรวจร่างกาย**

1. ถ้าผู้เข้าสอบถามว่า “พัฒนาการเป็นอย่างไร/ดีหรือไม่” ให้มารดาจำลองย้อนถามว่า “พัฒนาการตามอายุคืออะไรบ้าง”
2. ถ้าผู้เข้าสอบถามว่า “มีอะไรถามเพิ่มเติมหรือไม่” ให้มารดาจำลองถามในเรื่องต่อไปนี้ หากผู้เข้าสอบยังไม่ได้พูดถึง

* อวัยวะเพศมีความผิดปกติหรือไม่
* การรักษาอวัยวะเพศผิดปกติ/ปลายไม่เปิด รักษาอย่างไร
* ผลข้างเคียงของการได้วัคซีนนี้คืออะไร
* ถ้ามีไข้หลังฉีดวัคซีนให้ทำอย่างไร

1. ถ้าถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”
2. ถ้าผู้เข้าสอบเปิดโอกาสให้ซักถาม หรือให้เล่าข้อมูลเพิ่มเติม ให้ตอบว่า “ไม่มี”
3. กรุณาปิดโทรศัพท์มือถือ และงดรับโทรศัพท์ระหว่างการสอบ
4. หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน

**คำสั่งผู้ช่วยสถานี:** ไม่มีผู้ช่วยสถานี

**คำสั่งสำหรับผู้สังเกตพฤติกรรมนักศึกษา (ผู้ประเมิน) ซึ่งอาจจะไว้ใน Checklist**

* โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้
* สำรวจอุปกรณ์ หุ่นจำลอง และหรือผู้ป่วยจำลองที่ใช้ในการสอบให้อยู่ในสภาพเดียวกัน เมื่อผู้เข้าสอบแต่ละคนมาถึงสถานีสอบ
* ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ
* นับแบบประเมินว่ามีจำนวนครบตามจำนวนผู้เข้าสอบ
* เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้เข้าสอบหากลืมยื่นให้)
* ไม่พูดหรือให้คำแนะนำใดๆ แก่ผู้เข้าสอบระหว่างการสอบ
* กรุณาปิดโทรศัพท์มือถือ และงดรับโทรศัพท์ระหว่างการสอบ
* ในการสอบแต่ละข้อที่ใช้เวลา 10 นาที จะมีเสียงกริ่ง 2 ครั้ง กริ่งแรกจะดังสั้นๆ เมื่อเวลาผ่านไปแล้ว 9 นาที เป็นเสียงกริ่งที่เตือนผู้เข้าสอบให้ตอบ หรือผู้คุมสอบให้ถามถึงการวินิจฉัยโรคหรือคำตอบที่อยู่ในคำสั่งปฏิบัติ กริ่งที่สองจะดังยาวเมื่อเวลาผ่านไป 10 นาที เป็นกริ่งที่ผู้เข้าสอบจะต้องเปลี่ยนสถานีสอบ
* เมื่อเสียงกริ่งหมดเวลา 10 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง
* หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน
* ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน
* เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ
* กรุณาอย่าแก้ไข checklist ในขณะสอบ หากมีข้อคิดเห็นเพิ่มเติมโปรดเขียนลงใน checklist
* หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน
* ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย

**ผลการตรวจร่างกายของด.ช.เอก สุขสันต์ อายุ 2 เดือน**

Vital signs : BT 36.7 oC, others within normal limit for age

GA : an active male infant, no dysmorphic feature, weight 4.8 kg (P50), length 57 cm (P50), OFC 38 cm (P50)

HEENT : no pale conjunctiva, no icteric sclera, AF 1X1 cm, PF finger tip, normal red reflex both eyes

Heart : regular, no murmur, normal S1 and S2

Lungs : clear and equal both lungs

Abdomen : soft, liver and spleen not palpable, no mass

Extremities : no deformity, no edema

Perineum : descended both sides, penis as figured

