**ข้อสอบ Comprehensive OSCE (Clinical Skills)**

**ใช้สอบวันที่ 10 ธันวาคม 2563**

**ผู้ออกข้อสอบ**

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติ วินิจฉัยโรค และให้คำแนะนำผู้ป่วย Neonatal jaundice

**วัตถุประสงค์ตามเกณฑ์แพทยสภา 2555** : ข.หมวดที่ 2 ข้อ 2.3.16.1 กลุ่มที่ 2

**ประเภทพฤติกรรมทางคลินิก** History taking + Diagnosis+ Patient Education

**ระยะเวลาที่ใช้สอบ**  10 นาที

**คะแนนเต็ม**  100 คะแนน **เกณฑ์ผ่าน** 55 คะแนน

**การแก้ไขปรับปรุง** ครั้งที่ 1 วันที่ 22 ตุลาคม 2563

ครั้งที่ 2 วันที่ 10 พฤศจิกายน 2563

**อุปกรณ์และบุคลากร**

1. แบบประเมินพฤติกรรม (Checklist)
2. มารดาจำลอง อายุ 25 ปี 1 คน
3. ผลการตรวจร่างกาย, ผลตรวจทางห้องปฏิบัติการและกราฟแสดงเกณฑ์การส่องไฟในทารกที่มารดามีอายุครรภ์มากกว่า 35 สัปดาห์ (อยู่ที่ผู้คุมสอบ)
4. โต๊ะ 1 ตัว เก้าอี้ 3 ตัว
5. แผ่นพลาสติกรองเขียนแบบประเมิน
6. แผ่นโจทย์และคำสั่งปฏิบัติ

**โจทย์**

ด.ญ.ปิ่น แก้วใจ อายุ 5 วัน มารดาพามาตรวจตามนัดเพื่อติดตามอาการตัวเหลือง

**คำสั่งปฏิบัติ**

1. ซักประวัติ แปลผลการตรวจร่างกายและตรวจทางห้องปฏิบัติการ
2. ให้แจ้งการวินิจฉัยแก่ผู้คุมสอบ
3. ให้คำแนะนำแก่มารดา

(100 คะแนน)

**บทผู้ป่วยจำลอง**

**สถานการณ์ :** ท่านสวมบทบาทเป็นมารดาจำลองของบุตรหญิงอายุ 5 วัน พาบุตรมาพบแพทย์ตามนัด แต่มีอาการตัวเหลืองมากขึ้น ขณะนี้นั่งอยู่บนเก้าอี้ในห้องตรวจ รอแพทย์มาทำการตรวจรักษา

**การแต่งกาย :** ปกติ

**สีหน้าท่าทาง :** ปกติ

**ข้อมูลทั่วไป :** เมื่อถูกซักถามสิ่งต่อไปนี้ ขอให้ผู้ป่วยจำลองตอบดังนี้

1. ชื่อ-นามสกุล ของมารดาจำลอง ให้ตอบตามความเป็นจริง
2. มารดาจำลอง อายุ 25 ปี เป็นแม่บ้าน บิดาอายุ 28 ปี ทำอาชีพพนักงานบริษัท
3. บุตรสาวชื่อ ด.ญ.ปิ่น แก้วใจ อายุ 5 วัน เป็นลูกคนแรก
4. ไม่มีอาการตัวเหลือง/ซีด ไม่มีประวัติโรคตับในครอบครัว

**ข้อมูลที่เกี่ยวข้องกับการเจ็บป่วยของด.ญ.ปิ่น แก้วใจ**

1. ประวัติฝากครรภ์

* ระหว่างฝากครรภ์มารดาสุขภาพแข็งแรงดี ไม่มีโรคประจำตัว ไม่ได้กินยาอื่นนอกจากวิตามินที่แพทย์สั่ง
* ผลการตรวจคัดกรองโรคติดเชื้อและโรคธาลัสซีเมีย – ปกติ
* มารดา blood group A, Rh positive, บิดา blood group A

1. ประวัติการคลอด

* มารดาคลอดครบกำหนดที่อายุครรภ์ 38 สัปดาห์ ด้วยวิธีธรรมชาติ ไม่ได้ใช้อุปกรณ์ช่วยคลอด
* น้ำหนักแรกเกิด 3,000 กรัม นอนโรงพยาบาล 3 วัน ก่อนกลับบ้าน (อายุ 3 วัน) มีอาการ ตัวเหลืองเล็กน้อย ไม่ได้ส่องไฟหรือถ่ายเลือด

1. ประวัติการกินนม

* ปัจจุบันกินนมแม่อย่างเดียวทุก 1-2 ชั่วโมง ไม่ได้กินนมผสมหรือน้ำหลังกินนม
* กินนมครั้งละ 10 นาที โดยให้กินข้างละ 5 นาที ทั้ง 2 ข้าง
* เด็กยังดูดนมไม่เก่ง มักดูดไม่ครอบลานเต้านมของแม่
* ระหว่างที่มารดาให้นม ไม่มีน้ำนมไหลจากเต้านมอีกข้าง
* ตอนที่มารดาให้นมเสร็จแต่ละครั้งรู้สึกเต้านมยังคัด
* มารดาไม่เจ็บเต้านมหรือหัวนม เด็กนอนหลับนานครั้งละ 1-2 ชั่วโมง
* ถ่ายอุจจาระเป็นสีเหลืองวันละ 3 ครั้ง ปัสสาวะวันละ 4-5 ครั้ง สีเหลืองเข้ม
* เด็กไม่อาเจียน ไม่ซึม ไม่ร้องเสียงแหลม ไม่มีคอเกร็งแอ่น

1. ถ้าถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”

**บทมารดาจำลองต้องปฏิบัติขณะซักประวัติและตรวจร่างกาย**

1. ถ้าผู้เข้าสอบถามว่ามีอะไรถามเพิ่มเติมหรือไม่ ให้มารดาจำลองถามเรื่องต่อไปนี้ หากผู้เข้าสอบยังไม่ได้พูดถึง

* ถามว่าการนำเด็กไปตากแดดช่วยเรื่องตัวเหลืองหรือไม่
* ถามว่าควรกินน้ำหลังกินนมหรือไม่

1. ถ้าถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”
2. กรุณาปิดโทรศัพท์มือถือ และงดรับโทรศัพท์ระหว่างการสอบ
3. หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน

**คำสั่งผู้ช่วยสถานี:** ไม่มีผู้ช่วยสถานี

**คำสั่งสำหรับผู้สังเกตพฤติกรรมนักศึกษา (ผู้ประเมิน) ซึ่งอาจจะไว้ใน Checklist**

* โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้
* สำรวจอุปกรณ์ หุ่นจำลอง และหรือผู้ป่วยจำลองที่ใช้ในการสอบให้อยู่ในสภาพเดียวกัน เมื่อผู้เข้าสอบแต่ละคนมาถึงสถานีสอบ
* ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ
* นับแบบประเมินว่ามีจำนวนครบตามจำนวนผู้เข้าสอบ
* เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้เข้าสอบหากลืมยื่นให้)
* ไม่พูดหรือให้คำแนะนำใดๆ แก่ผู้เข้าสอบระหว่างการสอบ
* กรุณาปิดโทรศัพท์มือถือ และงดรับโทรศัพท์ระหว่างการสอบ
* ในการสอบแต่ละข้อที่ใช้เวลา 10 นาที จะมีเสียงกริ่ง 2 ครั้ง กริ่งแรกจะดังสั้นๆ เมื่อเวลาผ่านไปแล้ว 9 นาที เป็นเสียงกริ่งที่เตือนผู้เข้าสอบให้ตอบ หรือผู้คุมสอบให้ถามถึงการวินิจฉัยโรคหรือคำตอบที่อยู่ในคำสั่งปฏิบัติ กริ่งที่สองจะดังยาวเมื่อเวลาผ่านไป 10 นาที เป็นกริ่งที่ผู้เข้าสอบจะต้องเปลี่ยนสถานีสอบ
* เมื่อเสียงกริ่งหมดเวลา 10 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง
* หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน
* ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน
* เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ
* กรุณาอย่าแก้ไข checklist ในขณะสอบ หากมีข้อคิดเห็นเพิ่มเติมโปรดเขียนลงใน checklist
* หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน
* ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย

**ผลการตรวจร่างกายและผลตรวจทางห้องปฏิบัติการ ของด.ญ.ปิ่น แก้วใจ อายุ 5 วัน**

**Vital signs :** BT 37 oC, others within normal limit for age

**GA :** an active female neonate, no dysmorphic feature, BW 2,650 g (BW แรกเกิด 3,000 g)

**HEENT :** no pale conjunctiva, icteric sclera, AF 1X1 cm, PF fingertip, no cephalhematoma,   
no subgaleal hematoma

**Heart :** regular, no murmur, normal S1 and S2

**Lungs:** clear and equal both lungs

**Abdomen :** soft, liver and spleen not palpable, no mass, no periumbilical redness,

no discharger per umbilicus

**Extremities :** no deformity, no edema

**Skin :** jaundice zone IV

**Neurological examination :** Moro reflex: presence and equal both sides, no high pitch cry,

no retrocollis

**Lab วันนี้ (10 ธันวาคม 2563) :**

* Hct 52%, TB 16 mg/dl, DB 0.4 mg/dl

**Lab วันที่กลับจากโรงพยาบาล (5 ธันวาคม 2563) :**

* Hct 51%, TB 12 mg/dl, DB 0.3 mg/dl
* ทารก : blood group A, Rh positive, มารดา : blood group A, Rh positive
* DAT negative, IAT negative
* Reticulocyte count 5%
* G-6-PD level normal

**กราฟแสดงเกณฑ์การส่องไฟในทารกที่มารดามีอายุครรภ์มากกว่า 35 สัปดาห์**