**ข้อสอบ Comprehensive OSCE (Clinical Skills)**

**ใช้สอบวันที่ 10 ธันวาคม 2566**

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติ แจ้งผลการตรวจร่างกาย และให้คำแนะนำเกี่ยวกับการให้นมแม่  
ในมารดาที่มีภาวะหัวนมแตก (cracked nipple)

**วัตถุประสงค์ตามเกณฑ์แพทยสภา 2555**: ข.หมวดที่ 1 ข้อ 1.3.2.1

**ประเภทพฤติกรรมทางคลินิก** History Taking + Patient Education

**ระยะเวลาที่ใช้สอบ** 10นาที

**คะแนนเต็ม** 100 คะแนน **เกณฑ์ผ่าน**  54 คะแนน

**การแก้ไขปรับปรุง** ครั้งที่ 1 วันที่ 4 ตุลาคม 2566

**อุปกรณ์และบุคลากร**

1. แบบประเมินพฤติกรรม (Checklist)
2. มารดาจำลอง อายุ 20-35 ปี 1 คน (เป็นคนที่มีบุตรแล้ว)
3. เต้านมจำลอง
4. ผลการตรวจร่างกาย (อยู่ที่ผู้คุมสอบ)
5. โต๊ะ 1 ตัว เก้าอี้ 3 ตัว
6. แผ่นพลาสติกรองเขียนแบบประเมิน
7. แผ่นโจทย์และคำสั่งปฏิบัติ

**โจทย์**

มารดาพา ด.ช.ยินดี ปรีดา อายุ 5 วัน มาตรวจติดตามน้ำหนักตัวตามนัดและขอคำปรึกษา เรื่องการให้นมแม่เนื่องจากมีหัวนมข้างขวาแตก

ผลตรวจร่างกายทารก วันนี้ อยู่ในเกณฑ์ปกติ น้ำหนักตัว 3,200 กรัม

**คำสั่ง**

1. ซักประวัติเพิ่มเติม
2. ให้คำแนะนำแก่มารดาเกี่ยวกับวิธีการให้นมแม่ที่เหมาะสม

(100 คะแนน)

**ผลการตรวจร่างกายของ ด.ช.ยินดี ปรีดา อายุ 5 วัน**

Vital signs: T 37 oC, HR 120 /min, RR 45 /min, BP – normal for age, SpO2 98% (room air)

Growth parameter: weight 3200 g (P50-90), length 50 cm (P50-90), OFC 35 cm (P50)

GA: an active male infant, no dysmorphic feature

HEENT: pink conjunctiva, anicteric sclera, flat AF 1X1 cm,   
PF – 0.5x0.5 cm, present red reflex both eyes

Heart: regular rhythm, no murmur, normal S1 and S2

Chest and lungs: clear and equal breath sound both lungs, no retraction

Abdomen: soft, liver and spleen not palpable, no mass, dried umbilical cord

Extremities: no deformity, no edema

Neurological examination: equal movement, complete Moro reflex, strong sucking reflex

**\*\* เอกสารลับ ห้ามเปิดเผย และห้ามเปิดเผยตนเองว่ารับบทผู้ป่วยจำลองในการสอบนี้ \*\***

**กรุณาปิดโทรศัพท์มือถือ และงดรับโทรศัพท์ระหว่างการสอบ**

**บทผู้ป่วยจำลอง**

**สถานการณ์:** ท่านสวมบทบาทเป็นมารดาจำลองของบุตรชายอายุ 5 วัน พาบุตรมาตรวจติดตามน้ำหนักตามแพทย์นัดหลังจากกลับบ้านพร้อมมารดาไปได้ 2 วัน ทารกสบายดี ไม่มีอาการผิดปกติใด ๆ ท่านให้นมบุตรโดยการเข้าเต้าอย่างเดียวและมีภาวะหัวนมข้างขวาแตก ขณะนี้นั่งรอพบแพทย์ในห้องตรวจ โดยบุตรอยู่กับบิดาด้านนอก

**การแต่งกาย:** ปกติ

**สีหน้าท่าทาง:** ปกติ

**ข้อมูลทั่วไป:** เมื่อถูกซักถามสิ่งต่อไปนี้ ขอให้มารดาจำลองตอบดังนี้

1. ชื่อ-นามสกุล ให้ตอบตามความเป็นจริง
2. มารดาจำลองอายุ 25 ปี เป็นแม่บ้าน สามีอายุ 30 ปี ทำอาชีพครู มารดาเลี้ยงบุตรคนเดียว
3. บุตรชายชื่อ ด.ช.ยินดี ปรีดา อายุ 5 วัน เป็นลูกคนแรก
4. อยู่บ้านชั้นเดียว แถวชานเมือง ในบ้านมีเปลที่มีรั้วกันสี่ด้าน โดยบุตรนอนบนเปลและบนพื้นที่ปูด้วยผ้าห่มสลับกัน

**ข้อมูลที่เกี่ยวข้องกับการเจ็บป่วยของ ด.ช.ยินดี ปรีดา**

1. ด.ช.ยินดี ปรีดา อายุ 5 วัน เกิดครบกำหนดที่อายุครรภ์ 38 สัปดาห์ น้ำหนักแรกเกิด 3,300 กรัม มารดาคลอดทางช่องคลอดด้วยวิธีธรรมชาติ
2. ระหว่างฝากครรภ์มารดาสุขภาพแข็งแรงดี ไม่มีโรคประจำตัว ไม่ได้กินยาอื่นนอกจากวิตามินที่แพทย์สั่ง
3. ทารกไม่มีโรคประจำตัว หลังเกิดทารกนอนโรงพยาบาล 2 วัน ไม่มีภาวะแทรกซ้อนใด ๆ ได้กลับบ้านพร้อมมารดา น้ำหนักตัวก่อนกลับบ้าน 3,100 กรัม
4. ช่วงที่กลับไปอยู่บ้านไม่มีอาการผิดปกติใด ๆ
5. วันนี้มารดาพามาตรวจติดตามน้ำหนักตัวตามนัด ทารกสบายดี ไม่มีไข้ ดูดนม  
   ได้ดี ไม่ซึม ไม่มีอาเจียนหรือแหวะนม ไม่มีตัวเหลือง
6. มารดาให้ทารกดูดนมแม่เพียงอย่างเดียวด้วยการเอาเข้าเต้าทุก 3 ชั่วโมง ทารกดูดเต้านาน 15-20 นาที/ ครั้ง มารดารู้สึกเต้าเบาโล่งหลังทารกดูดนมอิ่ม
7. เวลาเข้าเต้ามารดาอุ้มทารกนอนขวางตักแล้วให้มือประคองส่วนท้ายทอย **ทารกจะดูดงับเฉพาะส่วนหัวนม** มักมีเสียงดังเวลาดูด
8. **มารดามีแผลหัวนมแตกที่เต้านมข้างขวา**และรู้สึกเจ็บหัวนมข้างขวาเวลาที่ทารกดูดนม แต่ไม่มีเลือดออกซึมจากแผล โดยเริ่มมีอาการตั้งแต่คลอดบุตรได้ 2 วัน ไม่มีอาการคัดตึงเต้า ไม่มีก้อนที่เต้านม ไม่มีอาการบวม/ แดง/ อักเสบของเต้าทั้งสองข้าง
9. ทารกดูดนมได้ดีตลอด นอนหลับนานครั้งละ 3-4 ชั่วโมง มักจะตื่นเอง ไม่ต้องปลุกขึ้นมาป้อนนม
10. ทารกปัสสาวะเป็นสีเหลืองใส ไม่มีตะกอนปน จำนวน 6-8 ครั้ง/ วัน
11. ทารกถ่ายอุจจาระสีเหลืองทอง เนื้อนิ่ม ไม่มีมูกเลือด จำนวน 4-6 ครั้ง/ วัน
12. ถ้าถูกซักถามนอกเหนือจากนี้ ให้ตอบว่า “ไม่มี” หรือ “ปกติ” หรือ “ไม่ทราบ”

**บทมารดาจำลองต้องปฏิบัติขณะซักประวัติและตรวจร่างกาย**

1. ถ้าผู้เข้าสอบถามว่า “ทารกมีอาการผิดปกติหรือไม่” ให้มารดาจำลองถามกลับว่า “อาการผิดปกติคืออะไรบ้าง”
2. ถ้าผู้เข้าสอบถามว่า “ป้อนนมหรือให้นมลูกอย่างไร” ให้มารดาจำลองตอบว่า ”ให้นมแม่อย่างเดียว” และให้ข้อมูลเพิ่มเติมอื่น ๆ ได้แก่ วิธีการ ความถี่ ระยะเวลาที่ดูด เมื่อผู้เข้าสอบถามเพิ่มเติมเท่านั้น
3. ถ้าผู้เข้าสอบถามว่า “มีอะไรถามเพิ่มเติมหรือไม่” ให้มารดาจำลองถามในเรื่องต่อไปนี้ หากผู้เข้าสอบยังไม่ได้พูดถึง (เลือกเพียง 1 หัวข้อเท่านั้น)

* น้ำหนักทารกอยู่ในเกณฑ์ปกติหรือไม่
* วิธีการเข้าเต้าถูกต้องหรือไม่และต้องแก้ไขอย่างไร
* ต้องดูแลรักษาภาวะหัวนมข้างขวาแตกอย่างไร

1. ถ้าผู้เข้าสอบถามเรื่องการเก็บน้ำนม ให้ตอบว่า “เก็บในถุงเก็บน้ำนม ในตู้เย็น 2 ประตู”
2. ถ้าถูกซักถามนอกเหนือจากนี้ ให้ตอบว่า “ไม่มี” หรือ “ปกติ” หรือ “ไม่ทราบ”
3. ถ้าผู้เข้าสอบเปิดโอกาสให้ซักถาม หรือให้เล่าข้อมูลเพิ่มเติม ให้ตอบว่า “ไม่มี”

**คำสั่งสำหรับผู้สังเกตพฤติกรรมนักศึกษา (ผู้ประเมิน/อาจารย์ผู้คุมสอบ)**

* โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้
* ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ
* นับแบบประเมินว่ามีจำนวนครบตามจำนวนผู้เข้าสอบ
* เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้เข้าสอบหากลืมยื่นให้)
* ไม่พูดหรือให้คำแนะนำใดแก่ผู้เข้าสอบระหว่างการสอบ
* กรุณาปิดโทรศัพท์มือถือ และงดรับโทรศัพท์ระหว่างการสอบ
* ในการสอบแต่ละข้อที่ใช้เวลา 10 นาที จะมีเสียงกริ่ง 2 ครั้ง กริ่งแรกจะดังสั้นๆ เมื่อเวลาผ่านไปแล้ว 9 นาที เป็นเสียงกริ่งที่เตือนผู้เข้าสอบ กริ่งที่สองจะดังยาวเมื่อเวลาผ่านไป 10 นาที เป็นกริ่งที่ผู้เข้าสอบจะต้องเปลี่ยนสถานีสอบ
* เมื่อเสียงกริ่งหมดเวลา 10 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง
* หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน
* ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน
* เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ
* กรุณาอย่าแก้ไข checklist ในขณะสอบ หากมีข้อคิดเห็นเพิ่มเติมโปรดเขียนลงใน checklist
* หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน
* ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย

**แบบประเมิน “ทักษะการซักประวัติ แจ้งผลการตรวจร่างกายมารดาและให้คำแนะนำเกี่ยวกับการให้นมแม่ที่เหมาะสม**

**ติด Sticker หมายเลขผู้สอบ**

**แผ่นที่ 1**

**ในมารดาที่มีภาวะหัวนมแตก (cracked nipple)”**

**โจทย์** มารดาพา ด.ช.ยินดี ปรีดา อายุ 5 วัน มาตรวจติดตามน้ำหนักตัวตามนัดและขอคำปรึกษา เรื่องการให้นมแม่เนื่องจากมีหัวนมข้างขวาแตก

ผลตรวจร่างกายทารก วันนี้ อยู่ในเกณฑ์ปกติ น้ำหนักตัว 3,200 กรัม

**คำสั่งปฏิบัติ** 1. ซักประวัติเพิ่มเติม

2. ให้คำแนะนำแก่มารดาเกี่ยวกับวิธีการให้นมแม่ที่เหมาะสม

| ขั้นตอนการประเมิน | ปฏิบัติ | | ทำผิด/  ไม่ปฏิบัติ |
| --- | --- | --- | --- |
| ถูกต้อง/ สมบูรณ์ | ถูกต้องบางส่วน/ ไม่สมบูรณ์ |
| **ส่วนที่ 1 การซักประวัติ (40 คะแนน)** |  | | |
| 1.1 แนะนำตัวและถามชื่อ-สกุลของเด็กและมารดา | 5 | 3\* | 0 |
| 1.2 ถามอายุครรภ์ที่เกิดและน้ำหนักแรกเกิด | 2 | 1\* | 0 |
| 1.3 ถามน้ำหนักก่อนกลับบ้าน | 1\* |  | 0 |
| 1.4 ถามโรคประจำตัว และประวัติความเจ็บป่วยในขณะช่วงแรกเกิด | 2 | 1\* | 0 |
| 1.5 ถามอาการทั่วไปของเด็ก เช่น ตัวเหลือง ไข้ ดูดนมได้ไม่ดี อาเจียน ซึมลง | 5  ยกตัวอย่าง 2 อย่างขึ้นไป | 3\*  ไม่มีการยกตัวอย่างหรือ ถาม 1 อย่าง | 0 |
| 1.6 ถามเรื่องการให้วิธีการป้อนนมแก่ทารก ได้แก่ ชนิดของนม ปริมาณ วิธีการป้อนนม ความถี่ ระยะเวลาดูดแต่ละมื้อ | 5  ยกตัวอย่างถูก และถาม 2 อย่างขึ้นไป | 3\*  ยกตัวอย่างไม่ถูก หรือ ถาม 1 อย่าง | 0 |
| 1.7 ถามเรื่องวิธีการนำทารกเข้าเต้าและ latch-on ได้แก่ ท่าอุ้ม การอมครอบทั้ง  ลานนม เสียงดังขณะดูด | 5  ยกตัวอย่างถูก และถาม 2 อย่างขึ้นไป | 3\*  ยกตัวอย่างไม่ถูก หรือ ถาม 1 อย่าง | 0 |
| 1.8 ถามเรื่องการขับถ่ายอุจจาระ ได้แก่ สี ลักษณะ จำนวนครั้ง/ วัน | 5  ยกตัวอย่างถูก และถาม 1 อย่างขึ้นไป | 3\*  ไม่มีการยกตัวอย่าง | 0 |
| 1.9 ถามเรื่องการขับปัสสาวะ ได้แก่ สี ความถี่ หรือจำนวนครั้ง/ วัน | 5  ยกตัวอย่างถูก และถาม 1 อย่างขึ้นไป | 3\*  ไม่มีการยกตัวอย่าง | 0 |
| 1.10 ถามเรื่องการนอนหลับของเด็ก | 2 |  | 0 |
| 1.11 ถามเรื่องผู้เลี้ยงดู เช่น มีผู้ช่วยเลี้ยงหรือไม่ | 1\* |  | 0 |
| 1.12 ถามเรื่องความกังวลเกี่ยวกับตัวเด็กและการเลี้ยงดูเด็ก | 2 |  | 0 |
| **ส่วนที่ 2 การให้คำแนะนำเกี่ยวกับวิธีการให้นมแม่ที่เหมาะสมสำหรับผู้ป่วยรายนี้ (50 คะแนน)** |  | | |
| 2.1 ให้ทารกเข้าเต้าดูดนม ทุก 3-4 ชั่วโมง เมื่อทารกแสดงอาการหิว (hunger cues) | 5 |  | 0 |
| 2.2 ให้ดูดเต้าข้างที่ไม่เจ็บหรือเจ็บน้อยก่อน | 5\* |  | 0 |
| 2.3 ให้ทารกงับครอบทั้งลานนมตลอดเวลาในระหว่างป้อนนม | 8\* |  | 0 |
| 2.4 ถ้าปวดหัวนมข้างขวามากให้งดดูด นาน 12-24 ชั่วโมง | 5 | 3\*  ตอบไม่ครบ | 0 |
| 2.5 ในระหว่างที่งดดูดเต้าให้บีบเก็บน้ำนมอย่างสม่ำเสมอ | 5 |  | 0  บีบน้ำนมทิ้ง |
| 2.6 ใช้นิ้วสะอาดสอดเข้ามุมปากทารกก่อนที่จะนำทารกออกจากเต้า | 8\* |  | 0 |
| 2.7 หลังดูดเต้าให้ใช้น้ำนมแม่หรือลาโนลินทาที่หัวนมหลังมื้อนมทุกมื้อ | 5 |  | 0 |
| 2.8 ดูแลหัวนมให้แห้ง ไม่ให้อับหรือแฉะ เช่น งดใช้แผ่นซับน้ำนม หรือ รอให้แห้งก่อนใส่เสื้อชั้นใน | 5 |  | 0 |
| 2.9 ถ้ามีไข้ เต้านมแดงร้อน ให้มาพบแพทย์ | 4 |  | 0 |
| **ส่วนที่ 3 ความสามารถในภาพรวม (10 คะแนน)** |  | | |
| 3.1 พูดจาตรงประเด็น ไม่วกวน ตั้งใจฟังสิ่งที่ผู้ป่วย/ ญาติให้ข้อมูล ไม่ใช้ศัพท์แพทย์ | 3 | 2\* | 0 |
| 3.2 ท่าทีเป็นมิตร ไม่คุกคาม สร้างความไว้วางใจ | 2 | 1\* | 0 |
| 3.3 เปิดโอกาสให้ซักถาม | 5\* |  | 0 |
| **รวมคะแนน (คะแนนเต็ม 100 คะแนน)** |  | | |

**\*เกณฑ์ผ่าน 54 คะแนน**

**ติด Sticker หมายเลขผู้สอบ**

**แผ่นที่ 2**

**ติด Sticker หมายเลขผู้สอบ**

**แผ่นที่ 2**

**ความสามารถในภาพรวม (Overall performance) :** ❑ Fail ❑ Borderline ❑ Pass ❑ Excellent

**ความสามารถในภาพรวม (Overall performance) :** ❑ Fail ❑ Borderline ❑ Pass ❑ Excellent

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

❑ ❑

❑ ❑

❑ ❑

❑ ❑

❑ ❑

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

❑

❑

❑

❑

❑

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

❑

❑

❑

❑

❑

**ชื่อผู้ประเมิน..................................................**

**ความสามารถในภาพรวม (Overall performance) :** ❑ Fail ❑ Borderline ❑ Pass ❑ Excellent

**ความสามารถในภาพรวม (Overall performance) :** ❑ Fail ❑ Borderline ❑ Pass ❑ Excellent