**ข้อสอบ Comprehensive OSCE (Clinical Skills)**

**ใช้สอบวันที่ 12 ธันวาคม 2562**

**ผู้ออกข้อสอบ**  **วันที่ออกข้อสอบ** 25 กรกฎาคม 2562

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติประกอบการให้คำแนะนำเกี่ยวกับการให้วัคซีนตาม Expanded Program of Immunization (EPI) และการดูแลสุขภาพเด็กโดยรวม

**วัตถุประสงค์ตามเกณฑ์แพทยสภา 2555 :** ข.หมวดที่ 1 ข้อ 1.3.2.7

**ประเภทพฤติกรรมทางคลินิก** History Taking + Patient Education

**ระยะเวลาที่ใช้สอบ** 10 นาที

**คะแนนเต็ม** 100 คะแนน **เกณฑ์ผ่าน** 56 คะแนน

**การแก้ไขปรับปรุง** ครั้งที่ 1 วันที่ 13 สิงหาคม 2562

**อุปกรณ์และบุคลากร**

1. แบบประเมินพฤติกรรม (Checklist)
2. ผู้ป่วยจำลองเพศหญิง อายุ 20-30 ปี 1 คน
3. โต๊ะ 1 ตัว เก้าอี้ 3 ตัว
4. แผ่นพลาสติกรองเขียนแบบประเมิน
5. แผ่นโจทย์และคำสั่งปฏิบัติ

**โจทย์**

ด.ช.แดง ใจดี อายุ 4 เดือน มารดาพามาตรวจสุขภาพและฉีดวัคซีนตามนัด ประวัติก่อนหน้านี้ แข็งแรงดี ตรวจร่างกาย น้ำหนัก 6 กิโลกรัม (P50) ความยาว 66 เซนติเมตร (P50) อื่นๆ อยู่ในเกณฑ์ปกติ

**คำสั่งปฏิบัติ**

1. จงซักประวัติเพื่อประเมินสุขภาพ ด.ช.แดง ใจดี และแจ้งผลให้มารดาทราบ
2. จงให้คำแนะนำเกี่ยวกับการให้วัคซีนตาม Expanded Program of Immunization (EPI) และการดูแลสุขภาพเด็กโดยรวม

(100 คะแนน)

**บทผู้ป่วยจำลอง**

**สถานการณ์ :** ท่านสวมบทบาทเป็นมารดาจำลองของเด็กชายอายุ 4 เดือน ได้พาบุตรมาตรวจสุขภาพและฉีดวัคซีนตามนัด ขณะนี้นั่งอยู่บนเก้าอี้ที่ห้องตรวจ   
รอแพทย์มาทำการตรวจและแนะนำ

**การแต่งกาย :** ปกติ

**สีหน้าท่าทาง :** ปกติ

**ข้อมูลทั่วไป :** เมื่อถูกซักถามสิ่งต่อไปนี้ ขอให้มารดาจำลองตอบดังนี้

1. บุตรชายชื่อ เด็กชายแดง ใจดี อายุ 4 เดือน
2. ชื่อ-นามสกุล การศึกษาของมารดาจำลองให้ตอบตามความเป็นจริง
3. มารดาจำลองอายุ 28 ปี อาชีพแม่บ้าน ไม่ต้องไปทำงาน สามารถให้นมบุตรและเลี้ยงบุตรได้ทั้งวัน
4. สามีชื่อ นายดำ ใจดี อายุ 32 ปี อาชีพค้าขาย สุขภาพแข็งแรง
5. พักอาศัยอยู่บ้านจัดสรร 2 ชั้นแถวชานเมือง ไม่ติดถนนใหญ่ และไม่ใกล้แหล่งน้ำ ปกติบุตรนอนบนเตียงเดียวกับบิดามารดา
6. ข้อมูลของเด็กชายแดง ใจดี มีดังนี้
   1. เป็นบุตรคนแรก คลอดครบกำหนด แข็งแรงดี น้ำหนักแรกคลอด 2,700 กรัม ไม่มีโรคประจำตัวใดๆ กินนมแม่มาตั้งแต่เกิด
   2. ขณะนี้บุตรหนัก 6 กิโลกรัม และยังกินนมแม่เพียงอย่างเดียว ครั้งละนาน  
      ครึ่งชั่วโมง ทุก 3-4 ชั่วโมง ยังไม่ได้กินอาหารเสริม บุตรตัวโตพอๆ กับเด็ก  
      ในวัยเดียวกัน นอนหลับได้ ไม่ร้องกวน ขับถ่าย 5-6 ครั้งต่อวัน
   3. ปัจจุบันบุตรสามารถพลิกคว่ำได้เอง แต่ยังไม่พลิกหงาย ชันคอได้นาน   
      คว้าของได้ ส่งเสียงอ้อแอ้ ยิ้มกับคนที่มาคุยด้วย
   4. วัคซีนที่ได้รับครั้งก่อน มีอาการตัวรุมๆ เล็กน้อยหลังฉีด 1 วัน ไม่เคยได้รับวัคซีนเสริม
7. ถ้ามารดาจำลองถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”

**ข้อมูลที่เกี่ยวข้องกับการเจ็บป่วยของเด็กชายแดง ใจดี**

วันนี้เด็กชายแดง ใจดี มีน้ำมูกเล็กน้อย ไม่มีไข้ ไม่งอแง

**บทบาทมารดาจำลองระหว่างการซักประวัติและรับฟังคำแนะนำ**

1. ให้มารดาจำลองตั้งใจฟังคำถามของผู้เข้าสอบว่าถามหรืออธิบายเรื่องอะไร  
   ไปแล้ว และถ้าเรื่องนั้นได้ถูกถามหรืออธิบายและมารดาจำลองได้ตอบไปแล้ว   
   ให้มารดาจำลองถามเรื่องอื่นเมื่อผู้เข้าสอบเปิดโอกาสให้ซักถาม
2. เมื่อผู้เข้าสอบเปิดโอกาสให้ซักถาม ให้มารดาจำลองถามในเรื่องต่อไปนี้ ที่ผู้เข้าสอบยังไม่ได้ถาม คือ
   1. วันนี้ลูกมีน้ำมูก สามารถฉีดวัคซีนได้หรือไม่
   2. ลูกมีพัฒนาการปกติหรือไม่
   3. วันนี้คุณหมอฉีดวัคซีนอะไร และต้องปฏิบัติตัวอย่างไรเมื่อกลับบ้าน
   4. ให้ลูกกินนมชงและน้ำส้มเสริมได้หรือไม่
   5. จะเริ่มอาหารเสริมเมื่อไรดี
3. ถ้าผู้เข้าสอบถามคำถามต่อไปนี้ ให้มารดาจำลองย้อนถามว่า “เช่นอะไรบ้างคะ” ก่อนที่จะตอบ ได้แก่
   1. ตอนนี้ลูกทำอะไรได้บ้าง **หรือ** ลูกมีพัฒนาการอย่างไร
   2. ลูกดูดนมแม่อย่างไร **หรือ** ให้ลูกดูดนมแม่อย่างไร
4. ถ้ามารดาจำลองถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ**

“ไม่ทราบ”

1. กรุณาปิดโทรศัพท์มือถือ และงดรับโทรศัพท์ระหว่างการสอบ
2. หลังจากผู้เข้าสอบที่มีป้ายติดหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนที่ผู้เข้าสอบคนต่อไปจะเข้าสอบที่สถานีสอบของท่าน

**คำสั่งผู้ช่วยสถานี** **:** ไม่มีผู้ช่วยสถานี

**คำสั่งสำหรับผู้สังเกตพฤติกรรมนักศึกษา (ผู้ประเมิน) ซึ่งอาจจะไว้ใน Checklist**

* โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้
* สำรวจอุปกรณ์ หุ่นจำลอง และหรือผู้ป่วยจำลองที่ใช้ในการสอบให้อยู่ในสภาพเดียวกัน เมื่อผู้เข้าสอบแต่ละคนมาถึงสถานีสอบ
* ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ
* นับแบบประเมินว่ามีจำนวนครบตามจำนวนผู้เข้าสอบ
* เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้เข้าสอบหากลืมยื่นให้)
* ไม่พูดหรือให้คำแนะนำใดๆ แก่ผู้เข้าสอบระหว่างการสอบ
* กรุณาปิดโทรศัพท์มือถือ และงดรับโทรศัพท์ระหว่างการสอบ
* ในการสอบแต่ละข้อที่ใช้เวลา 10 นาที จะมีเสียงกริ่ง 2 ครั้ง กริ่งแรกจะดังสั้นๆ เมื่อเวลาผ่านไปแล้ว 9 นาที เป็นเสียงกริ่งที่เตือนผู้เข้าสอบให้ตอบ หรือผู้คุมสอบให้ถามถึงการวินิจฉัยโรคหรือคำตอบที่อยู่ในคำสั่งปฏิบัติ กริ่งที่สองจะดังยาวเมื่อเวลาผ่านไป   
  10 นาที เป็นกริ่งที่ผู้เข้าสอบจะต้องเปลี่ยนสถานีสอบ
* เมื่อเสียงกริ่งหมดเวลา 10 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง
* หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก   
  10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน
* ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน
* เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ
* กรุณาอย่าแก้ไข.Checklist.ในขณะสอบ หากมีข้อคิดเห็นเพิ่มเติมโปรดเขียนลงใน Checklist
* หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน
* ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย