**ข้อสอบ Comprehensive OSCE**

**ปีการศึกษา 2558**

**ผู้ออกข้อสอบ วันที่ออกข้อสอบ** 31 กรกฎาคม 2558

**ภาควิชา** กุมารเวชศาสตร์ **ใช้สอบผู้เข้าสอบแพทย์** ชั้นปีที่ 6

**ชื่อเรื่อง** การซักประวัติมารดาที่พาบุตรชายวัย 8 เดือน มาพบแพทย์ด้วยเรื่องถ่ายเหลวมา 5 วัน (Acute viral gastroenteritis with secondary lactase deficiency)

**วัตถุประสงค์ตามเกณฑ์แพทยสภา** 2555 ข.หมวดที่ 2 ข้อ 2.1.14

**ประเภทพฤติกรรมทางคลินิก** History Taking

**ระยะเวลาที่ใช้สอบ** 5 นาที

**คะแนนเต็ม** 100 คะแนน **เกณฑ์ผ่าน** 51 คะแนน

**การแก้ไขปรับปรุง** ครั้งที่ 1 วันที่ 19-20 กันยายน 2558

**อุปกรณ์และบุคลากร**

1. แบบประเมินพฤติกรรม (Checklist)
2. มารดาจำลองอายุ 25-30 ปี 1 คน
3. โต๊ะ 1 ตัว เก้าอี้ 3 ตัว
4. แผ่นโจทย์และคำสั่งปฏิบัติ
5. แผ่นพลาสติกรองเขียนแบบประเมิน

**โจทย์**

มารดาพาบุตรชายวัย 8 เดือน มาพบแพทย์เนื่องจากมีอาการถ่ายเหลวมา 5 วัน

**คำสั่งปฏิบัติ**

1. จงซักประวัติ (85 คะแนน)
2. ให้การวินิจฉัยโรคที่เป็นไปได้มากที่สุดแก่ผู้คุมสอบ (15 คะแนน)

**บทผู้ป่วยจำลอง**

**สถานการณ์ :** ท่านสวมบทเป็นมารดาจำลองของผู้ป่วยชายวัย 8 เดือน ได้พาบุตรมาพบแพทย์ด้วยเรื่องถ่ายเหลวมา 5 วัน ขณะนี้นั่งบนเก้าอี้ที่ห้องตรวจรอแพทย์ซักประวัติ

**การแต่งกาย :** ปกติ

**สีหน้าท่าทาง :** แสดงความวิตกกังวล ตลอดการสนทนา

**ข้อมูลทั่วไป :** เมื่อถูกซักถามสิ่งต่อไปนี้ ขอให้มารดาจำลอง ตอบดังนี้

1. ชื่อ-นามสกุลของบุตร ให้ตอบว่า ด.ช.รักษ์ รักการเรียน

2. อายุ 8 เดือน

3. ข้อมูลการกินนมและรับประทานอาหาร

3.1 กินนมมารดาถึงอายุ 2 เดือน หลังจากนั้นกินนมผสม

3.2 เริ่มกินอาหารเสริมตอนอายุ 6 เดือน ขณะนี้กินข้าววันละ 2 มื้อ

4. บุตรได้รับวัคซีนครบทุกครั้ง ล่าสุดได้รับตอนอายุ 6 เดือน ไม่ได้รับวัคซีนพิเศษ

**ข้อมูลที่เกี่ยวข้องกับการเจ็บป่วยของผู้ป่วย (เด็กชาย)**

1. 7 วันก่อนมาโรงพยาบาล บุตรชายมีอาการเป็นหวัดน้ำมูกใส มีไข้ต่ำ ๆ
2. 6 วันก่อนมาโรงพยาบาล เริ่มมีอาเจียนเป็นเศษอาหาร และนมที่กินเข้าไปไม่มีน้ำสีเหลืองหรือสีเขียวปน ไม่มีอาเจียนเป็นเลือด มารดาพาไปคลินิกได้ยาลดไข้ ลดน้ำมูกและยาแก้อาเจียน แพทย์แจ้งว่าเป็นไข้หวัด หลังได้ยาลดไข้ ไข้ไม่มีแล้ว
3. 5 วันก่อนมาโรงพยาบาล มีอาการถ่ายเหลว เป็นน้ำปนกาก ไม่มีมูกเลือดปน ปริมาณมากพอควร ถ่ายประมาน 5 ครั้งต่อวัน ไม่มีไข้ มารดาพาไปคลินิกเดิมได้ผงเกลือแร่ ขณะที่อยู่บ้าน รับประทานผงเกลือแร่ได้ รับประทานน้ำ นมและอาหารได้ตามปกติ ยังคงถ่ายเหลวอยู่ทุกวัน วันละ 3-4 ครั้ง ก้นเริ่มแดง
4. 2 วันก่อนมาโรงพยาบาล ยังถ่ายเหลวอยู่ทุกวัน วันละ 3-4 ครั้ง มีท้องอืด ผายลมบ่อย อุจจาระมีกลิ่นเหม็นเปรี้ยว ถ่ายเป็นฟองและก้นแดง รับประทานอาหารได้ลดลง แต่รับประทานน้ำและนมได้ มีซึมลงเล็กน้อย ปากแห้ง งอแง ปัสสาวะสีเข้มและออกน้อยลง ไม่ทราบเวลาที่ปัสสาวะครั้งสุดท้าย

**บทผู้ป่วยจำลองระหว่างการซักประวัติ**

เมื่อถูกถามด้วยคำถามต่อไปนี้ ให้ตอบตามบทข้างล่าง

1. “ลักษณะอุจจาระ”

**ให้ตอบว่า** “ถ่ายเหลวเป็นน้ำปนกาก ไม่มีมูกเลือดมา 5 วัน ตอนนี้ก้นเริ่มแดงแล้ว”

1. “อาการร่วมอื่นๆ” **หรือ** “ลักษณะปัสสาวะ” **หรือ** “ลักษณะอาเจียน”

**ให้ถามกลับว่า** “เช่นอะไรบ้างคะ”

1. “มีอะไรจะเล่าให้หมอฟังอีกหรือไม่”

**ให้ตอบว่า** “ไม่มีค่ะ”

1. ถ้าผู้เข้าสอบเปิดโอกาสให้ซักถาม

**ให้ถามว่า** “ลูกจะเป็นอะไรมากมั๊ยคะ”

1. ถ้าถูกถามนอกเหนือจากนี้

**ให้ตอบว่า** “ไม่มี” **หรือ** “ปกติ” **หรือ** ”ไม่ทราบค่ะ”

1. กรุณาปิดโทรศัพท์มือถือ และงดรับโทรศัพท์ระหว่างการสอบ
2. หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 5 นาที ก่อนผู้เข้าสอบคนต่อไปจะเข้าสอบที่สถานีสอบของท่าน

**สรุปลำดับระยะเวลาการเจ็บป่วย**

|  |  |  |  |
| --- | --- | --- | --- |
| 7 วันก่อน | 6 วันก่อน | 5 วันก่อน | 2 วันก่อน |
| มีไข้หวัด น้ำมูกใส | อาเจียน | ถ่ายเหลว  ก้นเริ่มแดง | ท้องอืด ผายลม  อุจจาระมีกลิ่นเหม็นเปรี้ยว  เป็นฟอง ก้นแดง งอแง  ปากแห้ง |

**คำสั่งผู้ช่วยสถานี :** ไม่มีผู้ช่วยสถานี

**คำสั่งสำหรับผู้สังเกตพฤติกรรมผู้เข้าสอบ (ผู้ประเมิน) ซึ่งอาจจะไว้ใน Checklist**

* โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้
* สำรวจอุปกรณ์ หุ่นจำลอง และหรือผู้ป่วยจำลองที่ใช้ในการสอบให้อยู่ในสภาพเดียวกัน เมื่อผู้เข้าสอบแต่ละคนมาถึงสถานีสอบ
* ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ
* นับแบบประเมินว่ามีจำนวนครบตามจำนวนผู้เข้าสอบ
* เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้เข้าสอบหากลืมยื่นให้)
* ไม่พูดหรือให้คำแนะนำใดๆ แก่ผู้เข้าสอบระหว่างการสอบ
* กรุณาปิดโทรศัพท์มือถือ และงดรับโทรศัพท์ระหว่างการสอบ
* ในการสอบแต่ละข้อที่ใช้เวลา 5 นาที จะมีเสียงกริ่ง 2 ครั้ง กริ่งแรกจะดังสั้นๆ เมื่อเวลาผ่านไปแล้ว 4 นาที 30 วินาที เป็นเสียงกริ่งที่เตือนผู้เข้าสอบให้ตอบ หรือผู้คุมสอบให้ถามถึงการวินิจฉัยโรคหรือคำตอบที่อยู่ในคำสั่งปฏิบัติ กริ่งที่สองจะดังยาวเมื่อเวลาผ่านไป 5 นาที เป็นกริ่งที่ผู้เข้าสอบจะต้องเปลี่ยนสถานีสอบ
* เมื่อเสียงกริ่งหมดเวลา 5 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง
* หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 5 นาที ก่อนผู้เข้าสอบคนต่อไปจะเข้าสอบที่สถานีสอบของท่าน
* ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน
* เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ
* กรุณาอย่าแก้ไข Checklist ในขณะสอบ หากมีข้อคิดเห็นเพิ่มเติมโปรดเขียนลงใน Checklist
* หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน
* ขอให้ความเห็นพฤติกรรมผู้เข้าสอบ ในประเด็น “ความสามารถในภาพรวม (Overall Performance)” ด้วย

