**ข้อสอบ Comprehensive OSCE (Clinical Skills)**

**ใช้สอบวันที่ 12 ธันวาคม 2562**

**ผู้ออกข้อสอบ**  **วันที่ออกข้อสอบ** 25 กรกฎาคม 2562

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติ ตรวจร่างกาย ส่งตรวจทางห้องปฏิบัติการพื้นฐาน และให้การวินิจฉัยโรค iron deficiency anemia

**วัตถุประสงค์ตามเกณฑ์แพทยสภา 2555 :** ข. หมวดที่ 3 ข้อ 3.1.2

**ประเภทพฤติกรรมทางคลินิก** History taking + Physical Examination + Laboratory + Diagnosis

**ระยะเวลาที่ใช้สอบ** 10 นาที

**คะแนนเต็ม** 100 คะแนน **เกณฑ์ผ่าน** 56 คะแนน

**การแก้ไขปรับปรุง** ครั้งที่ 1 วันที่ 13 สิงหาคม 2562

**อุปกรณ์และบุคลากร**

1. แบบประเมินพฤติกรรม (Checklist)
2. ผู้ป่วยจำลองเพศหญิง อายุ 20-30 ปี 1 คน
3. ผลการตรวจร่างกาย 1 แผ่น (กระดาษสีฟ้า)
4. ผลตรวจทางห้องปฏิบัติการ (กระดาษสีส้ม) และภาพถ่าย peripheral blood smear 1 แผ่น
5. โต๊ะ 1 ตัว เก้าอี้ 3 ตัว
6. แผ่นพลาสติกรองเขียนแบบประเมิน
7. แผ่นโจทย์และคำสั่งปฏิบัติ

**โจทย์**

เด็กหญิง อายุ 1 ปี มารดาสังเกตว่าซีด จึงพามาตรวจที่โรงพยาบาล

**คำสั่งปฏิบัติ**

1. จงซักประวัติจากมารดา
2. จงบอกสิ่งสำคัญที่ท่านต้องการตรวจหาเมื่อตรวจร่างกายผู้ป่วยแก่ผู้คุมสอบ เพื่อการวินิจฉัยแยกโรคและประเมินความรุนแรงของโรค
3. จงระบุการตรวจทางห้องปฏิบัติการไม่เกิน 4 รายการ เพื่อการวินิจฉัยแยกโรค และแปลผลการตรวจ แก่ผู้คุมสอบ
4. จงบอกการวินิจฉัยโรคที่เป็นไปได้มากที่สุดเพียง 1 โรค แก่ผู้คุมสอบเป็น technical term

(100 คะแนน)

**บทผู้ป่วยจำลอง**

**สถานการณ์ :** ท่านสวมบทบาทเป็นมารดาจำลองของผู้ป่วยหญิงอายุ 1 ปี ได้พาบุตรมาพบแพทย์ เนื่องจากสังเกตว่าบุตรดูซีด ขณะนี้นั่งอยู่บนเก้าอี้ที่ห้องตรวจ รอแพทย์มาทำการตรวจและรักษาบุตร

**การแต่งกาย :** ปกติ

**สีหน้าท่าทาง :** ปกติ

**ข้อมูลทั่วไป :** เมื่อถูกซักถามสิ่งต่อไปนี้ ขอให้มารดาจำลองตอบดังนี้

1. บุตรสาวชื่อ เด็กหญิงดาว อายุ 1 ปี
2. ชื่อ-นามสกุล การศึกษาของมารดาจำลอง ให้ตอบตามความเป็นจริง
3. มารดาจำลองอายุ 24 ปี อาชีพแม่บ้าน
4. ผลการตรวจคัดกรองพาหะธาลัสซีเมียของมารดาจำลองและสามี ปกติ
5. ผู้ป่วยเป็นบุตรคนแรก คลอดครบกำหนด รกคลอด ไม่มีอาการตัวเหลือง ไม่เคยมีอาการซีดมาก่อน น้ำหนักและความยาวอยู่ในเกณฑ์ปกติมาตลอด มีพัฒนาการปกติสมวัย
6. กินนมมารดาถึงอายุ 6 เดือน หลังจากนั้นกินนมผสมครั้งละ 8 ออนซ์ 5 ครั้ง/วัน
7. เริ่มกินอาหารเสริมตั้งแต่อายุ 6 เดือน ขณะนี้กินข้าววันละ 2 มื้อ เป็นข้าวบดกับ  
   ไข่ขาว และกินได้มื้อละ 3-4 คำ บุตรไม่ชอบกินเนื้อสัตว์ ตับ ไข่แดงหรือผักใบเขียว
8. บุตรได้รับวัคซีนครบทุกครั้งตามแพทย์นัด ไม่เคยได้รับวัคซีนเสริม

**ข้อมูลที่เกี่ยวข้องกับการเจ็บป่วยของผู้ป่วยจำลอง (บุตรสาว)**

1. ช่วง 2 เดือนนี้ สังเกตว่าบุตรสาวดูซีด โดยดูค่อย ๆ ซีดลง
2. ช่วง 2 เดือนที่สังเกตได้ว่าลูกซีดลง บุตรสาวไม่มีอาการต่อไปนี้
   1. ไม่มีไข้ ไม่มีอาการตัวเหลืองตาเหลือง
   2. ไม่มีอาการเหนื่อย ไม่งอแง น้ำหนักตัวอยู่ในเกณฑ์ปกติมาตลอด
   3. ท้องไม่โตขึ้น ไม่ปวดกระดูก ไม่มีถ่ายเป็นเลือด ไม่มีถ่ายดำ ปัสสาวะสีเหลืองปกติ
   4. ไม่มีจุดจ้ำเลือดตามตัว หรือ อาการเลือดออกผิดปกติใด ๆ
3. ไม่มีคนในครอบครัวเป็นโรคเลือด
4. ถ้ามารดาจำลองถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”

**บทบาทมารดาจำลองต้องปฏิบัติขณะซักประวัติ**

1. ให้มารดาจำลองย้อนถามว่า “เช่นอะไรบ้างคะ” ก่อนที่จะตอบ เมื่อผู้เข้าสอบถามคำถามต่อไปนี้ เช่น
   1. นอกจากซีดแล้ว ลูกมีอาการอื่นหรืออาการร่วมอย่างอื่นอะไรบ้าง
   2. ลูกกินนมหรือกินข้าวอย่างไร

เป็นต้น

ลักษณะการตอบคำถามของผู้เข้าสอบ ให้มารดาจำลองตอบเฉพาะสิ่งที่ถูกถาม ไม่ต้องให้รายละเอียดเพิ่มเติม (ถามคำตอบคำ)

1. ถ้าผู้เข้าสอบบอกว่า “มีอะไรจะเล่าให้หมอฟังอีกหรือไม่” ให้มารดาจำลองตอบว่า “ไม่มี”
2. ถ้าผู้เข้าสอบเปิดโอกาสให้ซักถาม ให้มารดาจำลองตอบว่า “ไม่มี”
3. ถ้ามารดาจำลองถูกซักถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”
4. กรุณาปิดโทรศัพท์มือถือ และงดรับโทรศัพท์ระหว่างการสอบ
5. หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน

**คำสั่งผู้ช่วยสถานี** **:** ไม่มีผู้ช่วยสถานี

**คำสั่งสำหรับผู้สังเกตพฤติกรรมนักศึกษา (ผู้ประเมิน) ซึ่งอาจจะไว้ใน Checklist**

* โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้
* สำรวจอุปกรณ์ หุ่นจำลอง และหรือผู้ป่วยจำลองที่ใช้ในการสอบให้อยู่ในสภาพเดียวกัน เมื่อผู้เข้าสอบแต่ละคนมาถึงสถานีสอบ
* ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ
* นับแบบประเมินว่ามีจำนวนครบตามจำนวนผู้เข้าสอบ
* เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้เข้าสอบหากลืมยื่นให้)
* ไม่พูดหรือให้คำแนะนำใดๆ แก่ผู้เข้าสอบระหว่างการสอบ
* กรุณาปิดโทรศัพท์มือถือ และงดรับโทรศัพท์ระหว่างการสอบ
* ในการสอบแต่ละข้อที่ใช้เวลา 10 นาที จะมีเสียงกริ่ง 2 ครั้ง กริ่งแรกจะดังสั้นๆ เมื่อเวลาผ่านไปแล้ว 9 นาที เป็นเสียงกริ่งที่เตือนผู้เข้าสอบให้ตอบ หรือผู้คุมสอบให้ถามถึงการวินิจฉัยโรคหรือคำตอบที่อยู่ในคำสั่งปฏิบัติ กริ่งที่สองจะดังยาวเมื่อเวลาผ่านไป   
  10 นาที เป็นกริ่งที่ผู้เข้าสอบจะต้องเปลี่ยนสถานีสอบ
* เมื่อเสียงกริ่งหมดเวลา 10 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง
* หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก   
  10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน
* ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน
* เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ
* กรุณาอย่าแก้ไข.Checklist.ในขณะสอบ หากมีข้อคิดเห็นเพิ่มเติมโปรดเขียนลงใน Checklist
* หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน
* ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย

**คำแนะนำสำหรับอาจารย์ผู้คุมสอบ**

1. เมื่อผู้เข้าสอบซักประวัติและทำการตรวจร่างกายเสร็จแล้ว ยื่นผลตรวจร่างกายให้ผู้เข้าสอบดู *(กระดาษสีฟ้า)*

**Physical examination:**

V/S : BT 37.2ºC RR 30 /min PR 100 /min BP 80/40 mmHg

BW 10 kg (P50)

HEENT : pale conjunctivae, no jaundice

LN : no lymphadenopathy

Abdomen : no hepatosplenomegaly, no abdominal mass


Heart : regular, no murmur, no cardiomegaly

Other: unremarkable

1. เมื่อผู้เข้าสอบดูผลการตรวจร่างกายแล้ว ให้ยื่นผลการตรวจทั้งหมดให้ผู้เข้าสอบดู *(กระดาษสีส้ม)*

CBC: Hb 7.5 g/dL, Hct 23% (MCV 67 fL, MCH 22 pg, MCHC 33 g/dL, RDW 18%), WBC 9,500/mm3, platelet 650,000/mm3

PBS: ดังรูป



Reticulocyte count: 0.5%

1. การแปลผลการตรวจทางห้องปฏิบัติการ **(สำหรับอาจารย์ผู้คุมสอบเท่านั้น)**

CBC: **anemia** , microcytic hypochromic red blood cells with high RDW, normal WBC (no leukocytosis and leukopenia), thrombocytosis

PBS: **microcytic, hypochromic red blood cell**, anisocytosis 2+, poikilocytosis 1+, few elliptocyte, rare polychromasia, presence of a lymphocyte, adequate platelets

Reticulocyte count: decreased reticulocyte

ถ้าตอบแค่ส่วนที่ bold ได้ 3 คะแนน หากตอบตรงมากกว่าส่วนที่ bold อย่างน้อย 2 อย่าง ได้ 5 คะแนน