**ผู้ออกข้อสอบ** **วันที่ออกข้อสอบ** 1 สิงหาคม 2557

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติหญิงที่เป็นวัณโรคปอด AFB 4+ เพื่อวางแผนการดูแลบุตรที่เลี้ยงดู

(ขบวนการการค้นหา LTBI/Latent Tuberculosis Infection ในเด็ก)

**วัตถุประสงค์ตามเกณฑ์แพทยสภา** 2555 ข.หมวดที่ 2 ข้อ 2.3.1.1 กลุ่มที่ 2(4)

**ประเภทพฤติกรรมทางคลินิก** History Taking

**ระยะเวลาที่ใช้สอบ** 5 นาที

**คะแนนเต็ม** 100 คะแนน **เกณฑ์ผ่าน** 61 คะแนน

**การแก้ไขปรับปรุง** ครั้งที่ 1 วันที่ 23-24 สิงหาคม 2557

**อุปกรณ์และบุคลากร**

1. แบบประเมินพฤติกรรม (Checklist)
2. มารดาจำลองเพศหญิง อายุ 30-35 ปี 1 คน
3. แผ่นกระดาษจากสมุดสุขภาพเด็กที่บันทึกข้อมูลการฉีดวัคซีนตามอายุ
4. แผ่นกระดาษขนาด A4 แบ่งครึ่ง จำนวน 4 แผ่น โดยมีการเขียนผลแต่ละแผ่นดังนี้

แผ่นที่ 1 เขียนว่า “ผลการตรวจ chest x-ray ของเด็กหญิงเดือน ส่องแสง ปกติ”

แผ่นที่ 2 เขียนว่า “ผลการตรวจ PPD ของเด็กหญิงเดือน ส่องแสง มีขนาด 15 มิลลิเมตร”

แผ่นที่ 3 เขียนว่า “ผลการตรวจ Gastric washing AFB ของเด็กหญิงเดือน ส่องแสง negative”

แผ่นที่ 4 เขียนว่า “ยารักษาวัณโรคที่รับประทานมี 4. ชนิด คือ Pyrazinamide, Isoniazid, Rifampicin และ Ethambutol

\* แผ่นที่ 1 ถึงแผ่นที่ 3 ให้ผู้คุมสอบยื่นให้ผู้เข้าสอบ หลังผู้เข้าสอบทำคำสั่งปฏิบัติข้อที่ 2 แล้ว

\* แผ่นที่ 4 ให้มารดาจำลองยื่นให้ผู้เข้าสอบดู เมื่อถูกผู้เข้าสอบถามถึงยารักษาวัณโรคที่รับประทานอยู่ (แผ่นที่ 4 ใช้กระดาษสีฟ้า)

1. โต๊ะ 1 ตัว เก้าอี้ 3 ตัว
2. แผ่นพลาสติกรองเขียนแบบประเมิน
3. แผ่นโจทย์และคำสั่งปฏิบัติ

**โจทย์**

นางจันทร์ ส่องแสง ได้รับการวินิจฉัยว่าเป็นวัณโรคที่ปอด จึงได้พาเด็กหญิงเดือน ส่องแสงบุตรสาว อายุ 6 ปี มาพบท่านเพื่อขอรับการตรวจวัณโรค

**คำสั่งปฏิบัติ**

1. จงซักประวัติจากมารดาเพิ่มเติมเพื่อวางแผนการดูแลเด็กรายนี้ (85 คะแนน)
2. จงบอกการตรวจเพิ่มเติมที่สำคัญในเด็กรายนี้ มา 2 อย่าง (10 คะแนน)

(แจ้งผู้คุมสอบเป็น Technical Term)

1. เมื่อทราบผลการตรวจในข้อ 2 จงแจ้งผู้คุมสอบถึงการรักษาที่ท่าน (5 คะแนน)

จะให้แก่เด็กรายนี้

**บทผู้ป่วยจำลอง**

**สถานการณ์ :** ท่านสวมบทเป็นมารดาจำลองพาบุตรสาวมาพบแพทย์เพื่อขอรับการดูแลบุตรเนื่องจากตนเองเป็นวัณโรคปอด ขณะนี้นั่งบนเก้าอี้ที่ห้องตรวจรอแพทย์ซักประวัติ

**การแต่งกาย :** ปกติ

**สีหน้าที่ทาง :** สีหน้ากังวลเล็กน้อย

**ข้อมูลทั่วไป :** เมื่อถูกซักถามสิ่งต่อไปนี้ ขอให้มารดาจำลองตอบดังนี้

1. ชื่อ นางจันทร์ นามสกุล ส่องแสง
2. สมรสแล้ว มีบุตร 1 คน
3. ภูมิลำเนาให้ตอบตามความเป็นจริง
4. อายุ 30 ปี อาชีพแม่บ้าน สุขภาพแข็งแรง ไม่เคยเจ็บป่วยรุนแรงใดๆ
5. บุตรชื่อ เด็กหญิงเดือน ส่องแสง
6. บ้านที่อยู่อาศัยมีปู่ ย่า พ่อ ตนเองและบุตรสาวคนนี้ ทุกคนสบายดี ไม่มีอาการผิดปกติ มีแต่ตนเองเท่านั้นที่เป็นวัณโรคปอด
7. คนอื่นในครอบครัวยังไม่ได้รับการตรวจ

**ข้อมูลที่เกี่ยวข้องกับการเจ็บป่วยของมารดาจำลอง**

1. 2 เดือนก่อน ท่านมีไข้ ไอเรื้อรังและน้ำหนักลด ได้ไปตรวจที่ศูนย์วัณโรค ตรวจพบเชื้อวัณโรคในเสมหะ เริ่มรักษามาได้ 1 เดือน กินยาวัณโรค 4 ชนิด อย่างสม่ำเสมอ
2. ขณะนี้ท่านไม่มีไข้แล้วและรับประทานอาหารได้มากขึ้น น้ำหนักเพิ่มขึ้น

**ข้อมูลที่เกี่ยวข้องกับการเจ็บป่วยของบุตรสาว**

1. บุตรสาวมีอาการไอเล็กน้อยเท่านั้น ไม่มีอาการอื่นๆ
2. บุตรสาวเป็นหวัด ประมาณ 3-4 ครั้ง/ปี หายเองโดยไม่ได้กินยา
3. ส่วนใหญ่บุตรสาวนอนกับตนเอง บางครั้งนอนกับย่า ทุกคนกินอาหารร่วมกัน
4. บุตรสาวคลอดที่รพ.จังหวัด ได้รับวัคซีนครบตามนัดทุกครั้ง

**บทมารดาจำลองระหว่างการซักประวัติ**

1. ให้แสดงสีหน้าท่าทางกังวลเล็กน้อย
2. ถ้าท่านถูกถามว่า ติดเชื้อเอชไอวีหรือไม่ ให้ตอบว่า “ไม่ติดเชื้อ”
3. หากผู้เข้าสอบถามว่ามีโรคประจำตัวไหม ให้ถามกลับว่า “เช่นโรคอะไร” และตอบว่า “ไม่มี”
4. หากผู้เข้าสอบถามว่า “บุตรมีอาการอะไรบ้าง” ให้ถามกลับว่า “เช่นอะไร” แล้วจึงตอบตามที่ผู้เข้าสอบยกตัวอย่างว่า “ไม่มี” ยกเว้นเมื่อผู้เข้าสอบถามถึงอาการ “ไอ” ให้ตอบว่า “บุตรมีอาการไอเล็กน้อยมา 2-3 วัน”
5. ให้มารดายื่นสมุดบันทึกการฉีดวัคซีน **เฉพาะ**เมื่อผู้สอบขอดูเท่านั้น ถ้าผู้สอบไม่ร้องขอ **ห้าม** ยื่นให้เด็ดขาด
6. ถ้าผู้เข้าสอบพูดว่า “มีอะไรจะเล่าให้หมอฟังอีกหรือไม่” **หรือ** “มีอะไรจะถามหมอหรือไม่” ให้ตอบว่า “ไม่มี”
7. ถ้าผู้เข้าสอบเปิดโอกาสให้ซักถาม ให้ท่านถามว่า “จะป้องกันการแพร่เชื้อสู่คนในครอบครัวอย่างไร”
8. ถ้าผู้เข้าสอบถามนอกเหนือจากนี้ ให้ตอบว่า “ไม่มี” **หรือ** “ปกติ” **หรือ** “ไม่ทราบ”

**คำสั่งผู้ช่วยสถานี :** ไม่มีผู้ช่วยสถานี

**คำสั่งสำหรับผู้สังเกตพฤติกรรมนักศึกษา (ผู้ประเมิน) ซึ่งอาจจะไว้ใน Checklist**

* โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้
* สำรวจอุปกรณ์ หุ่นจำลอง และหรือผู้ป่วยจำลองที่ใช้ในการสอบให้อยู่ในสภาพเดียวกัน เมื่อผู้สอบแต่ละคนมาถึงสถานีสอบ
* ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ
* นับแบบประเมินว่ามีจำนวนครบตามจำนวนผู้สอบ
* เมื่อผู้สอบเข้ามาในห้อง ให้รับเอาสติ๊กเกอร์หมายเลขผู้สอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้สอบหากลืมยื่นให้)
* ไม่พูดหรือให้คำแนะนำใดๆ แก่ผู้สอบระหว่างการสอบ
* กรุณาปิดโทรศัพท์มือถือ และงดรับโทรศัพท์ระหว่างการสอบ
* ในการสอบแต่ละข้อที่ใช้เวลา 5 นาที จะมีเสียงกริ่ง 2 ครั้ง กริ่งแรกจะดังสั้นๆ เมื่อเวลาผ่านไปแล้ว 4 นาที 30 วินาที เป็นเสียงกริ่งที่เตือนผู้สอบให้ตอบ หรือผู้คุมสอบให้ถามถึงการวินิจฉัยโรคหรือคำตอบที่อยู่ในคำสั่งปฏิบัติ กริ่งที่สองจะดังยาวเมื่อเวลาผ่านไป 5 นาที เป็นกริ่งที่ผู้สอบจะต้องเปลี่ยนสถานีสอบ
* เมื่อเสียงกริ่งหมดเวลา 5 นาที สิ้นสุดลง จะไม่มีการคิดคะแนนให้ ถึงแม้ว่านักศึกษาจะตอบได้ถูกต้อง
* หลังจากผู้สอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 5 นาทีก่อนผู้สอบคนต่อไปจะเข้าสอบที่สถานีสอบของท่าน
* ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้สอบและผู้ป่วยจำลองได้อย่างชัดเจน
* เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ
* กรุณาอย่าแก้ไข Checklist ในขณะสอบ หากมีข้อคิดเห็นเพิ่มเติมโปรดเขียนลงใน Checklist
* หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน
* ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย

****