**ข้อสอบ Comprehensive OSCE (Clinical Skills)**

**ใช้สอบวันที่ 15 ธันวาคม 2567**

**ผู้ออกข้อสอบ** **วันที่ออกข้อสอบ** 8 ตุลาคม 2567

**ภาควิชา** กุมารเวชศาสตร์ **ใช้สอบนักศึกษาแพทย์** ชั้นปีที่ 6

**ชื่อเรื่อง** การซักประวัติ แจ้งผลการวินิจฉัย และส่งตรวจเพิ่มเติมเพื่อวินิจฉัย

เด็กที่มีภาวะลำไส้กลืนกันได้ (intussusception)

**วัตถุประสงค์ตามเกณฑ์แพทยสภา 2555**: ข.หมวดที่ 2 ข้อ 2.1.14

**ประเภทพฤติกรรมทางคลินิก** History Taking + Diagnosis + Investigation

**ระยะเวลาที่ใช้สอบ** 10นาที

**คะแนนเต็ม** 100 คะแนน **เกณฑ์ผ่าน**  53 คะแนน

**การแก้ไขปรับปรุง** ครั้งที่ 1 วันที่ 28 ตุลาคม 2567

**อุปกรณ์และบุคลากร**

1. แบบประเมินพฤติกรรม (Checklist)
2. มารดาจำลอง อายุ 20 - 40 ปี 1 คน
3. ผลการตรวจร่างกาย และภาพอุจจาระ (อยู่ที่ผู้คุมสอบ)
4. โต๊ะ 1 ตัว เก้าอี้ 3 ตัว
5. แผ่นพลาสติกรองเขียนแบบประเมิน
6. แผ่นโจทย์และคำสั่งปฏิบัติ

**โจทย์**

มารดาพา ด.ช.เอก เป็นหนึ่ง อายุ 1 ปี มาตรวจด้วยอาการถ่ายเป็นเลือด 1 ชั่วโมงก่อนมาโรงพยาบาล

**คำสั่ง**

1. จงซักประวัติมารดาเกี่ยวกับอาการของ ด.ช.เอก (เมื่อซักประวัติเสร็จแล้วให้แจ้งผู้คุมสอบเพื่อขอผลตรวจร่างกาย)
2. จงแจ้งผลการวินิจฉัยเบื้องต้นพร้อมเหตุผลสำคัญ (Clues for diagnosis) แก่ผู้คุมสอบ
3. จงเลือกการส่งตรวจเพิ่มเติม 1 อย่าง เพื่อยืนยันการวินิจฉัย

(100 คะแนน)

**ผลการตรวจร่างกายของ ด.ช.เอก เป็นหนึ่ง อายุ 1 ปี**

Vital signs: BT 37.2oC, P 130 /min (full), RR 35 /min, BP 80/50 mmHg,

SpO2 98% (room air)

GA: a boy, no dysmorphic feature, intermittent crying

HEENT: no pale conjunctiva, anicteric sclera, flat AF 0.5X0.5 cm (full), PF closed,

no wet purpura, no sunken eye ball, dry lips but moist oral mucosa

Heart & Lungs: normal

Abdomen: mild distension, hyperactive bowel sound, liver and spleen not palpable,

an ill-defined mass 4 cm in diameter at right upper quadrant, no tenderness, no guarding

Extremities: no rash, no bruise, no petechiae, CRT < 2 sec

PR: no anal fissure, no skin tag, normal sphincter tone, no mass, mucous bloody stool as shown



**\*\* เอกสารลับ ห้ามเปิดเผย และห้ามเปิดเผยตนเองว่ารับบทผู้ป่วยจำลองในการสอบนี้ \*\***

**กรุณาปิดโทรศัพท์มือถือ และงดรับโทรศัพท์ระหว่างการสอบ**

**บทผู้ป่วยจำลอง**

**สถานการณ์:** ท่านสวมบทบาทเป็นมารดาจำลองของ ด.ช.เอก เป็นหนึ่ง อายุ 1 ปี   
มาตรวจด้วยอาการถ่ายเป็นเลือด 1 ชั่วโมงก่อนมาโรงพยาบาล ขณะนี้นั่งรอพบแพทย์ในห้องตรวจ โดยบุตรอยู่กับบิดาด้านนอก

**การแต่งกาย:** ปกติ

**สีหน้าท่าทาง:** กังวลมาก

**ข้อมูลทั่วไป:** เมื่อถูกซักถามสิ่งต่อไปนี้ ขอให้มารดาจำลองตอบดังนี้

1. ชื่อ-นามสกุล ให้ตอบตามความเป็นจริง
2. มารดาจำลองอายุ 30 ปี เป็นแม่บ้าน สามีอายุ 30 ปี ทำอาชีพรับราชการ มารดาเลี้ยงบุตรเอง
3. บุตรชายชื่อ ด.ช.เอก เป็นหนึ่ง อายุ 1 ปี เป็นบุตรคนแรก

**ข้อมูลที่เกี่ยวข้องกับการเจ็บป่วยของ ด.ช.เอก เป็นหนึ่ง**

1. ด.ช.เอก เป็นหนึ่ง เกิดครบกำหนดที่อายุครรภ์ 38 สัปดาห์ น้ำหนักแรกเกิด 3,000 กรัม มารดาคลอดด้วยวิธีธรรมชาติ
2. ระหว่างฝากครรภ์มารดาสุขภาพแข็งแรงดี ไม่มีโรคประจำตัว ไม่ได้กินยาอื่นนอกจากวิตามินที่แพทย์สั่ง ผลการตรวจเลือดระหว่างฝากครรภ์ปกติ
3. หลังเกิดทารกนอนโรงพยาบาล 2 วัน ไม่มีภาวะแทรกซ้อนใด ๆ ได้กลับบ้านพร้อมมารดา ผู้ป่วยไม่มีโรคประจำตัวหรือเจ็บป่วยจนต้องนอนโรงพยาบาลตั้งแต่หลังเกิด
4. วันนี้ มารดาพามาตรวจด้วยอาการถ่ายเป็นเลือด 1 ชั่วโมงก่อนมาโรงพยาบาล โดยถ่ายเหลวเป็นมูกเลือด (สีแดงสด) ปนกับมูกและอุจจาระสีเหลืองติดผ้าอ้อม จำนวน 1 ครั้ง ปริมาณไม่มาก (ไม่ได้ถ่ายรูปไว้) ไม่เคยถ่ายอุจจาระเป็นแบบนี้มาก่อน มารดาเห็นผู้ป่วยถ่ายเป็นเลือดจึงพามาโรงพยาบาล
5. 6 ชั่วโมงก่อนมาโรงพยาบาล ผู้ป่วยเริ่มอาเจียนเป็นนมและอาหารที่กิน โดยไม่มีสีแดง ดำ หรือเหลืองปน ร่วมกับมีอาการร้องงอแงเป็นระยะ หลังอาเจียนไป   
   2-3 ครั้ง สิ่งที่อาเจียนออกมามีเพียงน้ำสีเหลือง ไม่มีนมหรืออาหารปน ผู้ป่วยอาเจียนทั้งหมด 8-10 ครั้ง โดยผู้ป่วยดื่มน้ำได้เล็กน้อย แต่ไม่สามารถกินข้าวและนมได้อีก ท้องดูโตขึ้นเล็กน้อย ไม่มีไข้ ไม่ไอ ไม่มีน้ำมูก ก่อนหน้านี้ผู้ป่วยสบายดี ไม่เคยมีอาการแบบนี้มาก่อน
6. ปัสสาวะครั้งสุดท้าย 3 ชั่วโมงก่อนมาโรงพยาบาล ผู้ป่วยยังไม่ได้กินยาอะไรก่อนมาโรงพยาบาล กินน้ำครั้งสุดท้าย 2 ชั่วโมงก่อนมาโรงพยาบาล
7. ปกติผู้ป่วยกินอาหาร 3 มื้อ มื้อละ 1 ถ้วย กินอาหารเก่งทั้งข้าว เนื้อสัตว์ ไข่ และผัก กินผลไม้วันละ 1 มื้อ กินขนมเดือนละ 1-2 ครั้ง กินนมมารดาถึงอายุ   
   6 เดือน หลังจากนั้นกินนมชง ปัจจุบันกินนมชงครั้งละ 5-6 ออนซ์ วันละ 3 มื้อ ปกติผู้ป่วยกินนมเก่ง กินหมดทุกครั้ง ไม่ได้มีนมชงค้างเก็บไว้กินข้ามมื้อ ชงนมใหม่ทุกรอบ มารดาล้างขวดนมเองด้วยเครื่องล้างขวดนมทุกครั้งหลังใช้เสร็จ   
   ไม่มีประวัติแพ้อาหารหรือยา
8. ปกติผู้ป่วยปัสสาวะเป็นสีเหลืองใส จำนวน 4-5 ครั้ง/ วัน และถ่ายอุจจาระสีเหลืองจำนวน 1-2 ครั้ง/ วัน นิ่มดี และถ่ายอุจจาระไม่ยาก
9. ผู้ป่วยได้รับวัคซีนตามนัดทุกครั้ง ไม่เคยได้วัคซีนเสริม ล่าสุด 1 เดือนก่อน จำชื่อวัคซีนไม่ได้
10. ผู้ป่วยพัฒนาการปกติตามวัย ปัจจุบันเริ่มเดินได้ 1-2 ก้าว หยิบของเล่นด้วยนิ้วมือได้ พูด “ปาปา แม่ หม่ำ ๆ หมา” ทำท่าได้ bye-bye และสวัสดีได้
11. ไม่มีอาการเลือดออกผิดปกติอื่น ๆ และไม่มีโรคเลือดในครอบครัว
12. คนในครอบครัวแข็งแรงดี ไม่มีคนที่มีอาการแบบเดียวกับผู้ป่วย

**บทมารดาจำลองต้องปฏิบัติขณะซักประวัติและตรวจร่างกาย**

1. ถ้าผู้เข้าสอบถามว่า “ผู้ป่วยถ่าย (อุจจาระ) เป็นอย่างไร” ให้ตอบว่า “ถ่ายเป็นเลือด” หากถามลักษณะอุจจาระเพิ่มเติม จึงจะตอบว่า “เหลว มีมูกเลือดปน อุจจาระสีเหลือง”
2. ถ้าผู้สอบถามว่า “เลือดที่ปนในอุจจาระ สีอะไร” ให้ตอบเพียงว่า ”สีแดง” ต้องให้ผู้เข้าสอบถามเพิ่มเติมว่า “สีแดงแบบใด” จึงตอบเพิ่มว่า “สีแดงสด”
3. ถ้าผู้เข้าสอบถามการปนกันของอุจจาระและเลือด ให้ตอบว่า “อุจจาระส่วนใหญ่เป็นมูกเลือด มีอุจาระสีเหลืองเล็กน้อย”
4. ถ้าผู้เข้าสอบถามว่า “เคยท้องผูก ท้องเสียหรือไม่” ให้ถามว่า “หมอหมายความว่ายังไง”
5. ถ้าผู้เข้าสอบถามว่า “มีอาการปวดท้องหรือไม่” ให้ตอบว่า “ไม่แน่ใจเหมือนกัน”
6. ถ้าผู้เข้าสอบถามเรื่องอาการงอแงผิดปกติหรือไม่ ให้ตอบว่า “มีอาการร้องงอแงเป็นระยะ”
7. ถ้าผู้สอบถามว่า “ป้อนนม/ อาหาร หรือให้นม/ อาหารอย่างไร” ให้ตอบว่า   
   ”ให้ทานอาหารตามคำแนะนำของโรงพยาบาล เป็นมื้ออาหาร” และให้ข้อมูลเพิ่มเติมอื่น ๆ ได้แก่ วิธีการ ความถี่ ระยะเวลาที่ดูด เมื่อผู้สอบถามเพิ่มเติมเท่านั้น
8. ถ้าผู้เข้าสอบถามว่า “ลูกมีอาการอื่น ๆ หรือไม่” ให้ถามว่า “เช่นอาการอะไรบ้าง”
9. ถ้าผู้เข้าสอบถามว่า “มีอะไรบอกเพิ่มเติมหรือไม่” ให้ตอบว่า “ไม่มี”
10. ถ้าผู้เข้าสอบเปิดโอกาสให้ซักถาม หรือให้เล่าข้อมูลเพิ่มเติม ให้ตอบว่า “ไม่มี”
11. ถ้าถูกซักถามนอกเหนือจากนี้ ให้ตอบว่า “ไม่มี” หรือ “ปกติ” หรือ “ไม่ทราบ”

**คำสั่งสำหรับผู้สังเกตพฤติกรรมนักศึกษา (ผู้ประเมิน/ อาจารย์ผู้คุมสอบ)**

▪ โปรดทำความเข้าใจในแบบประเมินและตกลงทำความเข้าใจให้ตรงกันในการให้คะแนนกับผู้คุมสอบท่านอื่นที่คุมสอบข้อเดียวกันนี้

▪ ซักซ้อมกับผู้ป่วยจำลองก่อนเริ่มการสอบ เพื่อให้ผู้ป่วยจำลองเตรียมพร้อมก่อนเสมอ

▪ นับแบบประเมินว่ามีจำนวนครบตามจำนวนผู้เข้าสอบ

▪ เมื่อผู้เข้าสอบเข้ามาในห้อง ให้รับเอาสติ๊กเกอร์หมายเลขผู้เข้าสอบมาติดที่หัวกระดาษ checklist ถ้ามี checklist 2 หน้า กรุณาติดทั้ง 2 หน้า (ทวงสติ๊กเกอร์จากผู้เข้าสอบหากลืมยื่นให้)

▪ ไม่พูดหรือให้คำแนะนำใด ๆ แก่ผู้เข้าสอบระหว่างการสอบ

▪ กรุณาปิดโทรศัพท์มือถือ และงดรับโทรศัพท์ระหว่างการสอบ

* **เมื่อผู้เข้าสอบซักประวัติเรียบร้อยแล้ว ให้ผู้คุมสอบยื่นผลการตรวจร่างกายให้แก่ผู้เข้าสอบ**

▪ ในการสอบแต่ละข้อที่ใช้เวลา 10 นาที จะมีเสียงกริ่ง 2 ครั้ง กริ่งแรกจะดังสั้น ๆ เมื่อเวลาผ่านไปแล้ว 9 นาที เป็นเสียงกริ่งที่เตือนผู้เข้าสอบ กริ่งที่สองจะดังยาวเมื่อเวลาผ่านไป 10 นาที เป็นกริ่งที่ผู้เข้าสอบจะต้องเปลี่ยนสถานีสอบ

▪ เมื่อเสียงกริ่งหมดเวลา 10 นาที สิ้นสุดลง จะไม่มีการคิดคะแนนให้ ถึงแม้ว่าผู้เข้าสอบจะตอบได้ถูกต้อง

▪ หลังจากผู้เข้าสอบที่มีป้ายหน้าอกคำว่า “ว่าง” ผ่านสถานีที่สอบข้อนี้ ท่านจะได้พัก 10 นาที ก่อนผู้เข้าสอบคนต่อไปจะเข้าสอบที่สถานีสอบของท่าน

▪ ในขณะคุมสอบโปรดนั่งหรือยืนในตำแหน่งที่ท่านสามารถได้ยินและเห็นพฤติกรรมของทั้งผู้เข้าสอบและผู้ป่วยจำลองได้อย่างชัดเจน

▪ เพื่อความถูกต้องของคะแนน กรุณาอย่ารวมคะแนน ขณะกำลังดำเนินการสอบ

▪ กรุณาอย่าแก้ไข checklist ในขณะสอบ หากมีข้อคิดเห็นเพิ่มเติมโปรดเขียนลงใน checklist

▪ หากท่านต้องการแก้ไขคะแนนที่ให้ ขอให้ขีดฆ่าคะแนนเดิมพร้อมทั้งเซ็นชื่อกำกับคะแนนที่ขีดฆ่านั้น ทั้งนี้เพื่อความยุติธรรม และโปร่งใสในการรวมคะแนน

▪ ขอให้ความเห็นพฤติกรรมผู้สอบ ในประเด็น “ความสามารถในภาพรวม (Overall Performance)” ด้วย

**แบบประเมิน “ทักษะการซักประวัติ แจ้งผลการวินิจฉัย และส่งตรวจเพิ่มเติมเพื่อวินิจฉัย**

**ติด Sticker หมายเลขผู้สอบ**

**แผ่นที่ 1**

**เด็กที่มีภาวะลำไส้กลืนกันได้ (intussusception)”**

**โจทย์** มารดาพา ด.ช.เอก เป็นหนึ่ง อายุ 1 ปี มาตรวจด้วยอาการถ่ายเป็นเลือด 1 ชั่วโมงก่อนมาโรงพยาบาล

**คำสั่งปฏิบัติ** 1. จงซักประวัติมารดาเกี่ยวกับอาการของ ด.ช.เอก

2. จงแจ้งผลการวินิจฉัยเบื้องต้นพร้อมเหตุผลสำคัญ (Clues for diagnosis) แก่ผู้คุมสอบ

3. จงเลือกการส่งตรวจเพิ่มเติม 1 อย่าง เพื่อยืนยันการวินิจฉัย

| ขั้นตอนการประเมิน | ปฏิบัติ | | ทำผิด/  ไม่ปฏิบัติ |
| --- | --- | --- | --- |
| ถูกต้อง/ สมบูรณ์ | ถูกต้องบางส่วน/ ไม่สมบูรณ์ |
| **ส่วนที่ 1 การซักประวัติมารดาเกี่ยวกับอาการของผู้ป่วย (15 คะแนน)** |  |  |  |
| 1.1 แนะนำตัวเอง | 3 |  | 0 |
| 1.2 ถามชื่อ-สกุลของเด็ก | 3 | 1\* | 0 |
| 1.3 ถามความสัมพันธ์กับผู้ป่วย | 3\* |  | 0 |
| 1.4 เริ่มใช้คำถามปลายเปิดในการซักประวัติ ไม่ใช้ศัพท์แพทย์ ไม่วกวน | 3 |  | 0 |
| 1.5 สบตา ท่าทีสนใจ พยักหน้า | 3 |  | 0 |
| **ส่วนที่ 2** **การซักประวัติมารดาเกี่ยวกับอาการของผู้ป่วย (55 คะแนน)** |  |  |  |
| 2.1 ลักษณะอุจจาระ (แข็ง-เหลว/ มีมูกปนเลือด/ สีอุจจาระ) | 5  > 2 อย่าง | 3\*  1 อย่าง | 0 |
| 2.2 สีของเลือด และลักษณะสีแดง (แดงสด/ แดงคล้ำ/ ดำ) | 5 | 3\*  ไม่ถามลักษณะสีแดง | 0 |
| 2.3 การปนกันของเลือดและอุจจาระ (ปนกับอุจจาระเป็นเนื้อเดียวกัน/ เคลือบอุจจาระหรือแยกกัน) | 5\* |  | 0 |
| 2.4 ปริมาณและจำนวนครั้งของอุจจาระ | 3 | 1\* | 0 |
| 2.5 ก่อนหน้านี้เคยถ่ายเป็นเลือดหรือไม่ | 2 |  | 0 |
| 2.6 การขับถ่ายอุจจาระก่อนหน้านี้ ลักษณะ และ จำนวนครั้ง/ วัน | 3 | 1\*  1 อย่าง | 0 |
| 2.7 รายละเอียดอาการอาเจียน (สิ่งที่อาเจียนออกมา/ สี/ จำนวนครั้ง) | 5  > 2 อย่าง | 3\*  1 อย่าง | 0 |
| 2.8 อาการงอแงผิดปกติ/ ร้องเป็นพัก ๆ | 5\* |  | 0 |
| 2.9 เป็นหวัดนำมาก่อนไหม/ ไข้-ไอ-น้ำมูก | 2\* |  | 0 |
| 2.10 เวลาที่ปัสสาวะครั้งสุดท้าย | 3\* |  | 0 |
| 2.11 การแพ้อาหาร/ มีผื่น | 2 |  | 0 |
| 2.12 คนในครอบครัวที่มีอาการแบบเดียวกัน | 2 |  | 0 |
| 2.13 อาหารสีแดง | 2\* |  | 0 |
| 2.14 การกินตามปกติของผู้ป่วย (ชนิดของอาหารและนม/ จำนวนมื้อ/ ปริมาณที่กิน) | 3  > 2 อย่าง | 1\*  1 อย่าง | 0 |
| 2.15 เวลาที่กินอาหาร/ นม/ น้ำที่กินครั้งสุดท้าย | 2 |  | 0 |
| 2.16 ประวัติเลือดออกที่ตำแหน่งอื่น ๆ | 2 |  | 0 |
| 2.17 โรคประจำตัว/ ความเจ็บป่วยก่อนหน้านี้ | 2 |  | 0 |
| 2.18 กินยาธาตุเหล็ก | 2 |  | 0 |
|  |  |  |  |
| **เมื่อผู้เข้าสอบซักประวัติเรียบร้อยแล้ว ให้ผู้คุมสอบยื่นผลการตรวจร่างกายให้แก่ผู้เข้าสอบ** | | | |
| **ส่วนที่ 3 การวินิจฉัย** **(20 คะแนน)** |  |  |  |
| 3.1 การวินิจฉัย intussusception/ ลำไส้กลืนกัน | 10 | 4\*  Bowel obstruction | 0 |
| 3.1.1 เหตุผลคือ มี Currant Jelly Stool/ อุจจาระมีมูกปนเลือด | 2\* |  | 0 |
| 3.1.2 เหตุผลคือ มี Abdominal mass/ มีก้อนที่ท้อง | 2\* |  | 0 |
| 3.1.3 เหตุผลคือ มี Colicky pain ปวดท้องเป็นพัก ๆ/ Intermittent crying งอแงเป็นพัก ๆ | 2\* |  | 0 |
| 3.2 มีภาวะ Dehydration ขาดน้ำ | 2 |  | 0 |
| 3.2.1 เหตุผลคือ มี dry lips | 2 |  | 0 |
| **ส่วนที่ 4 ส่งตรวจเพิ่มเติม 1 อย่าง เพื่อยืนยันการวินิจฉัย (10 คะแนน)** |  |  |  |
| ultrasound abdomen | 10\* |  | 0 |
| **รวมคะแนน (คะแนนเต็ม 100 คะแนน)** |  | | |

**\*เกณฑ์ผ่าน 53 คะแนน**

**ติด Sticker หมายเลขผู้สอบ**

**แผ่นที่ 2**

**ความสามารถในภาพรวม (Overall performance) :** ❑ Fail ❑ Borderline ❑ Pass ❑ Excellent

**ความสามารถในภาพรวม (Overall performance) :** ❑ Fail ❑ Borderline ❑ Pass ❑ Excellent

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

❑ ❑

❑ ❑

❑ ❑

❑ ❑

❑ ❑

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

❑

❑

❑

❑

❑

**ความสามารถในภาพรวม (Overall performance) :**  Clear Fail Borderline Clear PassExcellent Outstanding

❑

❑

❑

❑

❑

**ชื่อผู้ประเมิน..................................................**

**ความสามารถในภาพรวม (Overall performance) :** ❑ Fail ❑ Borderline ❑ Pass ❑ Excellent

**ความสามารถในภาพรวม (Overall performance) :** ❑ Fail ❑ Borderline ❑ Pass ❑ Excellent